text:
Kugirango ubazwe neza ugomba kuba witeguye. Ibi nibyo ukenera gukora
Hafi y’icyumweru mbere y’ibazwa
Tekereza ku mpamvu ushaka akazi: andika impamvu 3 ushaka unitegure kuzisobanurira umukoresha.
Imenyereze ibazwa:
Saba inshuti yawe cyangwa umuvandimwe mubazanya hagati yanyu harimo gusuhuzanya.
Menya aho ugiye gusaba akazi.
Kora ubushakashatsi kuri company mbere y’uko ubazwa, hamagara ku biro bikuru bakohererze amakuru. Gerageza ubone amakuru ahagije yerekeranywe n’ikigo muri rusange nakazi urimo gusaba by’umwihariko. Ushobora kubona amakuru yose ukeneye ukoreshesheje urubuga rwa internet rw’icyo kigo, cyangwase nogusura aho bakorera kugirango muganire urusheho kumenya ikigo. Mugihe umaze kubona ayomakuru yingenzi, yagufasha kumenya impamvu ki wumva ukeneye ako kazi, umwanya wakoramo neza n’icyo wabamarira baramutse baguhaye akazi. Umaze gusobanukirwa neza n’ibyerekeranye n’ikigo nakazi ushaka, ikorere igeregezwa hamwe n’inshuti cyangwase umuntu w’uryango wawe akubaza nkaho ariwe mukoresha urebe uko wabyifatamo. Ushobora nokureba ibibazo bike byingenzi ushobora nawe kubaza ababaza. Abakoresha bashimishwa cyane iyo uvugana ubuhanga kubigo cyangwase imishinga bayobora. Tegura urugendo rwawe rwo kujya kubazwa kandi ugende kare. Byagufasha kwirinda ibizazane byo munzira. Byaba byiza ugeze aho ubarizwa hasigaye nk’iminota icumi kugirango uruhuke kandi wishyire mumutuzo.
Kumenya uko uzabyitwaramo.
Menya neza aho ugiye gukorera ibazwa uko uzahagera n’umwanya bizagutwara, buri gihe ujye ushyiraho igihe cy’inyongera cyo kuhagera
Umunsi w’ibazwa
Ambara neza. Ikote na karuvati bigaragara neza kubagabo, naho kubagore nabo bakambara ikote n’ijipo bisa. Abagore bakwirinda kwambara utujipo tugufi cyangwase udupantalo tubagaragaza cyane ingingo. Abagabo bagaragara neza bogoshe neza ubwanywa n’imisasti. N’abagore nabo bagatunganya imisatsi yabo kugirango igaragare neza. Rebako inzara zawe zikase neza kandi ko n’umwuka uhumeka umeze neza. wirya utubombo cyangwa utundi tuntu igihe urimo kubazwa. Itwaze copi y’umwirondoro wawe, n’urupapuro hamwe n’ikaramu kubera ko hari igihe byagusaba kugira icyo wandika. Suhuza ababaza kandi geregeza kubareba mumaso. Nibyiza ko wasubiza ibibazo neza kandi ukoresha ururimi ruzwi, atari izi zinzaduka.
Itondere ibikubazwa n’ibyo usubiza: Nibyiza kugaragariza umukoresha ko ukeneye cyane ako kazi kandi ko wizeye ko ufite ubushobozi bwo kugakora.
Subiza neza ibibazo mukuri kandi wirinde gusebanya no kuvuga nabi abahoze ari abakoresha bawe cyangwase akazi kawe. Abakoresha benshi, bagira impungenge kubantu nkabo kuko ari nako bazabavuga igihe bazajya kugashaka ahandi. Baza abashinzwe kukubaza ibibazo bijyanye n’ubushakashatsi wakoze kuri icyo kigo.
Ibuka kubashimira kubw’umwanya bakoresheje baganira nawe noneho ubasezere ubakora mubinza.
Mu ibazwa
Suhuza abantu: intoki zawe zigomba kuba zidasusumira kandi ntizinababaze mu isuhuza.
Ubitegereze: niba wumva utameze neza kubitegereza wareba mu mpanga zabo
Kuvuga neza: nyuma iyibutse kuvuga utuje kandi ukavuga buri jambo neza. Gubiza ikibazo cyose kandi utabeshya, ariko ntiwizimbe mu magambo
Menya ibyaho usaba akazi: wakagombye mu byuvuga kugaragaza ko hari icyo uzi kuri company n’akamaro wayimarira mu byo ikora.
Garagaza ko usa n’ufite inyungu: tega amatwi ibyo umukoresha avuga, iyo utabyitayeho bigaragaza ko utazaba umukozi mwiza
Baza ibibazo; Tega amatwi ibyo bavuga unatekereze ku bibazo ushobora kubaza (kubijyanyae na companyi, akazi n’ibindi).
Niyo mpamvu umukoresha azakubaza niba hari ikibazo ufite ninaho azahera amenya ko wakurikiraga kandi unabifitemo inyungu.
Bashimire kumwanya wabo: barangiza byitegereze wongere unabasuhuze bashimire unababwire ko utegerezanye amatsiko igisubizo cyawe.
Ibazwa rirangiye: Ohereza inyandiko ishimira abakubazaga mbere ya masaha 24 nanone wongera kubashimira kubwumwanya bakoresheje kandi unabashimira ko baguhisemo.
Waba ujya kubazwa cyagwase gutangira akazi gashya, nibyiza ko wambara neza. Ibyo wambaye nicyo kintu cya mbere umukoresha ari burebe, ushobora kuba ubifashe nabi ariko rero nukuri. Abantu bakubonamo icyo uricyo bakurikije imyambarire yawe.
Ibivuzwe haruguru rero nukuri nomugihe ugiye gutangira akazi gashya, abakozi bagenzi bawe bakubonera ku myambarire.
Ibyagufasha kugirango wambare uberwe:
Ku bagabo
Ikote na karuvati, mumabara amwe (bitavangavanze)
Mugihe udafite ikote, ambara ipantalo n’ishati yumweru ifite amaboko maremare ushyireho karuvati mugihe uyifite.
Ambara inkweto ziteye neza umuti.
Karuvati yawe n’umukandara bigomba kuba bijyana.
Reba ko wiyogoshesheje neza, niba ufite ubwanwa nabwo butunganye neza.
Ku bagore
Ikote cyangwase ipantalo ni jipo bisa byaba byiza. Ambara ikweto zijyanye niyo myenda.
Yikwisiga makiyage nyinshi
Yikwitwaza igikapu kinini cyane
Ku bantu muri rusange
Reba ko imisatsi yawe yogoshe neza cyangwa se isokoje neza
Reba ko inzara zawe zintoke zikase neza kadi zitarimwo umwanda
Ushobora kwitera umubavu ariko ntukabye.
Burosa amenyo kandi urebe n’umwuka ukuva mukanwa Atari mubi
Rebako udafite umwuka mubi uturuka ku mubiri wawe
wikwambara amasaro, imikufi myinshi, kubagabo ntibikunze kabagaragarira neza
Ntibagomba kugaragaza amabara bisiga cyangwa ibyo biyandika kumubiri. Cyakora gupfumura amatwi kubagore byo ntakibazo.
Icyitonderwa
Ubona neza ko ntamyambaro ufite yatuma ugaragara neza ku munsi wo kubazwa, hari aho wabona ubufasha nkubwo.
Akazi wakabonye… Niki gigurikira?
Gutangira akazi gashya biragora kandi bikanashimisha icyarimwe. Tugushyiriyeho ibyagufasha kugirango ubashe kunyura neza mubihe nkibyo.
Gerageza kwiga byinshi cyane bishoboka ku mukoresha wawe mushya. Niba ari ikigo cy’ubwubatsi, gerageza umenye ibyo cy’ubaka, niba ari resitora gerageza umenye ubwoko bw’ibiryo bitekwa wifashishije urupapuro biba byanditseho. Muri make, icyo uba ushaka n’ukumenya neza ikigo nambere yuko utangira kugikoramo.
Uzakenera kugira impapuro wuzuza nk’umuntu mushya mukazi, icyo gihe uzakenera kwitwaza ibyangombwa byawe namafoto magufi mu cyumweru cya mbere.
Gerageza kugerera mukazi kugihe, sibyiza gutangira akazi abakuyobora bakabona uraza wakererewe, nabagenzi bawe mu kazi babibona nabi.
Ambara imyenda myiza kandi idakanganye, nkuko wabikoze mugihe cyo kubazwa, komeza ugaragaze isuku ari muburyo bwo gusokoza, guca inzara no kwita k’umubiri wawe muri rusange.
Hura n’abakozi bagenzi bawe kandi ugerageza kugirana nabo ubushuti. Menya amazina y’abakozi bagenzi bawe muburyo bwihuse.
Irinde amakimbirane, ibi bikubiyemo kwirinda kuvuga nabi aho wakoze mbere no kuvuga nabi bagenzi bawe mwakoranye.
witinya kubaza ibibazo, niba mugenzi wawe akeneye kugufasha wibyanga, ahubwo byakire neza. Irinde kuvuga abandi mukazi. Ifashishe neza ibindi bikorwa nyuma yakazi, nibwo buryo bwiza bwo kurushaho kumenyana nabagenzi bawe kandi no kubatinyuka.
Komeza usome ibintu wakora kurushaho kwitwara neza mukazi gashya utangiye.
Soma igitabo gifasha guhugura abakozi bashya mukazi.
Soma igitabo gikubiyemwo amabwiriza y’ikigo
Noneho dore ko wabonye akazi, byaba byiza kugatangira neza. Mugihe hari ibigo bidafite igitabo gikubiyemwo amabwiriza y’ikigo, ibigo byinshi biba bifite iki gitabo. Byaba byiza rero y’uko usoma icyo gitabo dore ko kigufasha kumenya kurushaho ikigo kandi ukanamenya icyo umukoresha wawe agutezeho nawe icyo umutezeho.
Related Posts by Categories


c: text/html

text:
MENYA IMPAMVU ABAGORE BAGIRA AMARANGAMUTIMA CYANE KURUSHA ABAGABO
Abahanga mu bya Siyansi, bemeza ko abagabo ari bo bagira amarangamutima cyane kurusha abagore, gusa bakabarusha kuyahisha ku buryo ntawapfa kubimenya.
Urubuga elcrema rugaragaza impamvu abagore bo batabasha guhisha amarangamutima yabo nkuko bikorwa n’abagabo.
1. Sosiyete
Abahanga muri ibi bavuga ko biterwa na sosiyete umuntu abamo, ihora ishyira umugore hasi nk’umuntu woroheje. Ibyo bituma abagabo nabo bumva ko barenze ku bagore babo maze bikaba ngombwa ko bahisha amarangamutima yabo banga gusuzugurwa.
Igitandukanye n’ibyo ku bagore ni uko bo bumva ko ibyo kugaragaza amarangamutima ntacyo bibatwaye maze bagahitamo kuyerekana aho baba bari hose nta cyo bikanga.
2. Impuhwe za kibyeyi
Abagore benshi bagira impuhwe nyinshi. Abahanga bagaragaza ko impuhwe n’ibindi bikorwa byose bigamije kwita ku muntu biba ari amarangamutima udashobora guhisha, bityo bikaba ari yo mpamvu amarangamutima y’abagore ahora yigaragaza, bitewe n’urukundo n’impuhwe za kibyeyi bahorana.
3. Inshingano bahabwa
Imico y’ibihugu byinshi ndetse na za sosiyete usanga zifata umugore nk’umuntu woroheje ndetse n’inshingano ahabwa zikaba zoroheje, bitandukanye n’iziba zitegereje umugabo. Ibyo bituma rero abagore bahinduka ba bantu batagira icyo bahisha kandi bafungutse mu kuvuga kurenza abagabo baruca bakarumira.
4. Imisemburo
Abagore bagira imisemburo (hormones) myinshi kandi ihindagurika bitewe n’igihe ubuzima bwabo burimo cyane igihe batwite cyangwa bari mu mihango. Amarangamutima rero aturuka kuri iyo mihindagurikire y’igihe barimo cyane ko umusemburo wa Oestrogène bihariye ugira uruhare muri ibyo.
5. Indangagaciro z’umuryango
Mu muryango, umugabo ahora ariwe nkingi ya mwamba y’urugo. Bivuze ko ariwe ureberera urugo kandi akarukemurira ibibazo, mu gihe umugore we afatwa nkaho ari umuntu wo kumwunganira gusa. Ibyo bituma abagore baba bashaka gukundwa, kwitabwaho no guhora bateteshwa bituma bahorana amarangamutima hafi mu gihe abagabo babo bahora bihagazeho.

robotstxt: allowed

filter: keep


text:
Hashize igihe kitari gito leta y’u Rwanda yaratangije gahunda yo guca abazunguzayi bacuruza mu mujyi wa Kigali mu buryo bw’akavuyo. Abakora umwuga wo kuzunguza ibicuruzwa ku dutaro no mu ntoki bavuga ko batishimira kuba babangamira leta ko ahubwo ari amaburakindi abibatera.
Bamwe mu bagore twaganiriye usanga baba batazi aho babariza ndetse ugasanga n’inzego zibavuganira batazi icyo zibamariye nuko zikora.
Julienne ni umgore uzunguza imbuto twamusanze I remera aho bita ku Gisimenti, maze adutangariza impamvu yumva atareka gucuruza agataro nubwo azi ko bitemewe.
Julienne yagize ati : “ Duhora twumva ngo hari inzego zishinzwe kudutera inkunga tukava muri ubu bucuruzi bwo kuzunguza ariko sindabona hari umuntu n’umwe ungeraho kandi nziko ndi mu bantu batishoboye”
Tumubajije niba ajya yitabira ibikorwa byo ku midugudu nk’umuganda, cyangwa se niba azi inzego zivugira abagore nk’inama y’igihugu y’abagore, yagize ati : “ Rwose sinakubeshya ngo njya nitabira inama zo ku midugudu cyangwa se imiganda, yewe n’iyo nama y’igihugu y’abagore ni ukuyumva gusa sinzi ibyo ikora n’aho ikorera”
Si ukuba batazi ibikorwa byabateganirijwe gusa bizatuma abagore bacuruza udutaro bahora bacengana na polisi kuko hari n’abavuga ko baba barasezeranijwe ubufasha ariko bagategereza bagaheba.
Nyiramwiza Josephine amaze imyaka isaga 6 akora ubuzunguzayi mu mujyi wa
Kigali, yagize ati : “ Kuva leta yatangira kutwirukana mu mujyi mpora numva ngo hari ubufasha bazaduha ariko ntibirangeraho ngo najye ndeke kwirirwa kuri iri zuba”
Kuba abazunguzayi bakomeza kuba benshi kandi ngo biterwa n’uko inyungu bakura mu mihanda ziba ziruta kure izo bakura mu isoko.
Gorette ni umwe bazunguzayi wigeze kubireka ariko ngo yaje kubigarukamo kubera ko mu isoko nta nyungu yahabonaga.
Gorette ati : “ Nigeze kwiyemeza ngo njye gucururiza mu isko ryo mu Biryongo ariko namaze ukwezi nta n’ibihumbi 10 nungutse mu gihe iyo najunguje neza ntahana ibihumbi bibiri cyangwa bitatu ku munsi”
N’ubwo hari abagore bavuga ko batazareka gucururiza mu mihanda hari abavuga ko baretse gucururiza mu mihanda bakibumbira mu matsinda kuri ubu bakaba bamaze kwigeza kuri byinshi.
Ruth Nyinawumuntu utuye mu murenge wa Kanombe avuga ko ubwo yacuruzaga agataro yatangaga amafaranga 500 buri cyumweru mu itsinda none kuri ubu muri iryo tsinda bamugurije amafaranga asigaye acuruza amakara.
Impamvu abagore bacuruza udutaro badacika mu muhanda
Hashize igihe kitari gito leta y’u Rwanda yaratangije gahunda yo guca abazunguzayi bacuruza mu mujyi wa Kigali mu buryo bw’akavuyo. Abakora umwuga wo kuzunguza ibicuruzwa ku dutaro no mu ntoki bavuga ko batishimira kuba babangamira leta ko ahubwo ari amaburakindi abibatera.
Labels: abagore, uburinganire


text:
Musanze – Icyumweru cy’icyunamo cyashojwe hashimwa ubutwari bw’ingabo zari iza FPR
Ubwo hasozwaga icyumweru cy’icyunamo mu karere ka Musanze kuri uyu wa 13/04/2013, abatuye aka karere baboneyeho gushimira ubutwari bw’ingabo zari iza FPR, kubera uburyo zabavanye ahakomeye.
Abatuye akarere ka Musanze bagaragaje ko batazibagirwa uburyo bari barataye ibyiringiro byo kongera kubaho, nyamara ingabo zari iza FPR zikaba zituma ubu bari guharanira ko ibyabaye bitazongera kubaho ukundi.
Muri uyu muhango kandi abanyarwanda bose basabwe gufata igikorwa cyo kwibuka nk’icyabo, ndetse n’ibyemezo byo gukumira ivangura ryageza ku bihe nk’ibyo twasize inyuma bikaba ibya buri wese, nk’uko byagarutsweho na Bishop John Rucyahana, umuyobozi wa komisiyo y’igihugu y’ubumwe n’ubwiyunge.
Yagize ati: “Niba tuvuga ngo never again nimureke tubiganire tubishyire mu bikorwa buri munyarwanda wese ashyireho uruhare rwe kugirango turusheho kwigiraâ€.
Rucyahana kandi, yaboneyeho no gusaba abayobozi b’amadini n’amatorero gukangurira abayoboke babo gutanga amakuru y’ahaba harashyizwe imibiri y’abazize jenoside kugirango bashyingurwe mu cyubahiro.
Samvura Epimaque, perezida wa Ibuka mu karere ka Musanze, yasabye abarokotse jenoside yakorewe abatutsi gukomeza gukomera, aboneraho kubasaba kubakira ku mateka bagakora cyane kugirango bazabashe kwigira birambye.
Mpembyemungu Winifrida, umuyobozi w’akarere ka Musanze, yaboneyeho gusaba abatuye akarere ayoboye gukomeza gufata mu mugongo abarokotse jenoside yakorewe abatutsi, anashima bamwe batangiye ibikorwa byo gufasha.
Abatuye umudugudu wa Mpenge, akagali ka Mpenge ubu bafunguye konti bashyiraho amafaranga yo gufasha abarokotse jenoside, aho kuri ubu hamaze kugeraho amafaranga arenga ibihumbi 100. Umuyobozi w’akarere yasabye n’abandi kugendera kuri uru rugero.


text:
Ku bwa Nsabimana Norbert w’imyaka 47, utuye mu Bubiligi aho akora akazi ko gutoza, kugira inama no kwigisha imyitwarire ijyanye n’inyungu zo kongera umusaruro mu kazi cyangwa mu guhanga imishinga "(Mentor, Trainer & Coach), buri wese aba akeneye icyamufasha kuva ku rwego rw’ibitekerezo, agatangira kugira ibikorwa. Agenda atumirwa n’amasosiyete akeneye ubujyanama.
Mu kiganiro na IGIHE, Nsabimana ufite uburambe bw’imyaka 14 muri uyu mwuga, yavuze ko nk’uko umutoza afasha abakinnyi kwitegura neza no kugera ku ntsinzi, nawe mu kazi ke afasha abantu kugera ku byo bifuza, by’umwihariko agafasha ibigo bitandukanye gukemura ibibazo bituma abakozi babyo badatanga umusaruro wifuzwa.
Ati "Nk’uko ubizi abantu benshi tugira ibintu tuba tuzi ariko ibyo uzi n’ibyo ukora bigira aho bitandukanira; navuga ko akazi kanjye ari ako gufasha abantu kuva kuri bya bindi bari bazi gusa noneho bakanabishyira mu bikorwa koko. "
Yakomeje avuga ko ibi aribyo byatumye ategura gahunda yo kuzatanga ikiganiro binyuze ku murongo wa internet, gifite insanganyamatsiko igira iti" Wakora iki ngo ukureho inzitizi zigera kuri eshanu zikubuza kuba umuyobozi w’indashyikirwa (Les 5 Challenges principaux des managers qui les empêchent de devenir des managers d’exeception)."
Ati "Ubundi kuba umuyobozi ntibisaba kuba uri umumalayika cyangwa uba hejuru y’abandi mu bumenyi bwose ahubwo bisaba ko uba umuntu umenya aho ubushobozi bwe bugarukira mu kintu runaka, akumva inama z’abandi igihe bibaye ngombwa, akamenya gusubira inyuma akitekerezaho, akaba yahindura ibintu bitagenze neza nubwo bitoroshye kwemera guhora wiga kandi witekerezaho."
Nsabimana wize gucunga imari ahamya ko iyo witegereje neza usanga benshi mu bayobozi beza bagiye bagira abantu runaka babereka inzira yo kunyuramo (mentor).
Yanagarutse ku bayobozi b’ibigo runaka usanga badakomeza imyitozo, bakirara, imitekerereze nk’iyi ikaba idashobora gutuma umuntu ku giti cye cyangwa ikigo gitera imbere.
Ati "Urugero iyo uri umuyobozi, hari igihe utanga ubutumwa ariko ubwo butumwa bukakirwa uko utabyifuzaga cyangwa se ukaba utabutangiye aho ugomba kubutangira. Ibi byose n’ibintu umuntu agenda yiga kandi bikamufasha kuko iyo ubwira abantu ntimwumvikane ibintu birazamba hakaza ibibazo bitagakwiye."
Ibi byose nibyo bizaganirwaho muri iki kiganiro Nsabimana ateganya gutanga tariki 11 Gashyantare 2018 binyuze kuri internet.
Uwifuza kuzakurikirana iki kiganiro yakwiyandikisha anyuze kuri http://www.clicwebinar.com/td-2/les-5-challenges-norbert/, nta kiguzi bisaba.


text:
Ibi byatumye Leta ibabazwa n’ibyari bibaye ariko inafata mu mugongo abari basigaye ihera ko itumaho n’imiryango ishingiye ku Muryango w’Abibumbye bakora ibyashobokaga byose kugira ngo basubize agahenge abari basigaye.
Ibiraro byari byasenyutse byarubatswe, abaturage bari basenyewe n’ibiza barubakirwa ndetse bahabwa amazu akomeye, abari batuye mu manegeka barahakurwa bahabwa ubufasha, abari basizwe iheruheru n’imvura babuze ikibatunga bahabwa ibyo kurya, ndetse ibikorwa byo gusana biracyakomeza.
Minisitiri ufite mu nshingano gukumira Ibiza Seraphine Mukantabana yashimiye abaturage uburyo bitwaye muri ibyo bibazo, ariko abasaba ko byababera isomo bakarushaho gukora ibyo basabwa kugira ngo bakumire ibiza hakiri kare.
Yagize ati “ Icyo nashishikariza abaturage ni uko bashishikariza bagenzi babo bagituye hejuru y’imisozi ko bahava , ntabwo byaba byiza tugarutse hano tugaruwe n’uko hari undi muntu wapfuye, abantu 34 bahasize ubuzima bagakwiriye kubera buri wese inyigisho, buri wese akwiye kubizirikana, ibyabaye ku bandi nawe byakubaho, abari mu manegeka nabasaba kujya mu midugugu kugira ngo bahabwe ibikorwa by’iterambere Leta igenera abandi.”
Kuri uyu wa 22 Ugushyingo 2016, Minisiteri ishinzwe gukumira ibiza no gucyura impunzi mu Rwanda (MIDIMAR), ifatanyije n’imiryango ishingiye ku Muryango w’Abibumbye irimo Umuryango Mpuzamahanga wita ku bikorwa by’abaturage UNFPA, Ishami ry’Umuryango w’Abibumbye ryita ku buhinzi n’ibiribwa, FAO, Iryita ku mpunzi UNHCR, Iryita ku biribwa PAM, n’indi bazindukiye mu karere ka Gakenke basura aho ibikorwa by’ubutabazi bigeze.
Umuyobozi ushinzwe guhuza ibikorwa bya Loni mu Rwanda, Lamin Mamadou Manneh, yashimiye abaturage ba Gakenke uburyo bakoresheje imfashanyo bahawe nyuma y’ibiza byari bimaze kubamaraho utwabo avuga ko biteguye gukomeza gufasha abaturage mu guhangana n’ibiza.
Ati “ Umuryango w’Abibumbye witeguye gukomeza gufatanya na Leta y’u Rwanda guha ubufasha abaturage bahuye n’ibiza, ndetse tuzakomeza gukora ibishoboka kugira ngo dusoze imirimo yatangiye.
Imvura yahitanye ubuzima bw’abaturage ba Gakenke, yanibasiye uturere twa Muhanga na Ngororero ihitana ubuzima bw’abantu 54, abagera kuri 38 barakomereka, hegitari 3500 z’ubutaka bwariho ibikorwa by’ubuhinzi zirangirika inzu 2,317 zirasenyuka zisiga abantu 13500 batagira aho baba.
Nyuma y’ibyo biza amashami ashingiye ku Muryango w’Abibumbye yakusanyije asaga 4.7 z’Amadolari yari agamije kubaka ibiraro 18 byasenyutse, inzu zisaga 300, gutanga imbuto y’ibihingwa, gusana imihanda n’ibindi.


text:
Cholesteatoma iyi ni indwara yo kugira ikibyimba mu gutwi, gusa si ikibyimba kirimo amashyira si na kanseri ahubwo mu gutwi ko hagati niho habyimba, inyuma y’inanga y’ugutwi.
Cholesteatoma Ubu burwayi bushobora kuvukanwa ariko kenshi na kenshi buza bitewe no kurwara by’umusubizo indwara zifata mu gutwi, nk’umuhaha.
Akenshi cholesteatoma ikura imeze nk’ikibyimba, nuko uturemangingo dushaje aho kuribwa n’utuzima nkuko bigenda ubusanzwe ahubwo tukagenda dufatana. Uko tuba twinshi bishobora kwangiza utugufa two mu gutwi bikagira ingaruka ku kumva, uburinganire n’imikorere y’imikaya yo mu maso.
Iyi ndwara iterwa niki
Nkuko twabibonye tugitangira, cholesteatoma ishobora kuba uburwayi umwana avukana; ishobora kandi kuba indwara iterwa n’imikorere mibi y’umuyoboro wa Eustache. Ikindi kiyitera ni ukugira indwara zandura zifata mu gutwi zihora zisubiramo nk’umuhaha n’izindi.
Iyi ndwara irangwa n’iki?
Akenshi ibimenyetso by’iyi ndwara bitangira buhoro buhoro bikagenda bikara uko ikibyimba gikura. Icyo gihe bitera ingaruka zinyuranye.
Mu mizo ya mbere ugutwi kurwaye gusohokamo ibizi binuka ariko bitandukanye n’amashyira asohoka iyo urwaye umuhaha. Uko ikibyimba gikura kigenda gifunga inzira yinjira bityo kumva bikagenda bigabanyuka. Si ukumva gusa kuko n’uburinganire bugabanyuka wagenda bikagusaba gusa n’uhendamira uruhande ukumva niho uhagaze neza;
Ikindi kimenyetso ni ukuribwa mu gutwi imbere cyangwa inyuma, rimwe na rimwe ukumva washima cyangwa wakurugutura cyane.
Iyo bikomeje rero imikaya yo mu maso ntikora neza ukagira ikimeze nka paralysis, ndetse hari n’igihe haziramo gupfa amatwi bya burundu.
Ni izihe ngaruka iyo itavuwe kare?
Uko utinda kwivuza iyi ndwara uba uri kwizanira ibyago binyuranye. Ibyo byago bishobora kuba bikaze cyangwa byoroshye.
Uko uturemangingo dupfuye tudasohoka niko hahinduka indiri za bagiteri n’imiyege bityo cya kibyimba kikandura nuko bya bizi binuka bikazajya bihora bisohoka mu gutwi.
Si ibyo gusa kuko cya kibyimba gishobora kwangiza ahakizengurutse, bikangiza ingoma y’ugutwi, utugufa two mu gutwi amagufa yegereye ubwonko n’udutsi two mu maso. Ingaruka ni ugupfa amatwi bya burundu.
Izindi ngaruka twavuga:
- Guhorana infection mu gutwi
- Kubyimbagana mu gutwi imbere
- Paralysis yo mu maso
- Mugiga, indwara yica ifata ku bwonko
- Ibibyimba ku bwonko cyangwa kwireka kw’amashyira ku bwonko
Uko indwara isuzumwa
Mu kugusuzuma hakoreshwa bumwe cyangwa bwose mu buryo bukurikira.Bwa mbere, muganga azakoresha otoscope, akuma kareba mu gutwi kakerekana niba harimo ikibyimba, cyangwa imitsi y’amaraso ibyimbye.
Ubundi hashobora gukoreshwa uburyo bwa CT scan. Ubu buryo akenshi bukoreshwa mu gihe otoscope nta kintu yabonye cyangwa mu gihe hari ibindi bimenyetso ugaragaza nko kutumva neza, kumva injereri no kudakora neza kw’imikaya yo mu maso. Ubu buryo ntibubabaza kandi bufasha muganga kureba mu gutwi no mu mutwe imbere.
Uko iyi ndwara ivurwa
Uburo rukumbi bwo kuvura iyi ndwara ni ukukubaga ikibyimba kigakurwamo. Gusa ntibikorwa ako kanya, ahubwo iyo umaze gusuzumwa , uhabwa imiti ya antibiyotike , igabanya uburibwe n’ikamya rwa ruzi rwo mu gutwi. Noneho hagategurwa uko uzabagwa, nta mikorobi ziri mu gutwi.
Kubagwa ntibisaba ngo ugume mu bitaro keretse iyo ikibyimba cyari kinini cyane. Ahubwo nyuma yo kubagwa uritahira gusa ugahabwa imiti uzanywa ituma ahabazwe hakira neza hatajemo ubwandu.
Kubaga niwo mwanzuro
Nyuma yo kubagwa ushobora kumva impinduka mu kumva no kuryoherwa ariko ibi nyuma y’igihe gito birashira.
Uko wakirinda
Ku ndwara iyo yavukanywe nta kuyirinda bishoboka ahubwo usabwa kuvuza umwana hakiri kare
Ku bayirwara bakuze, kuyirinda ni ukwivuza indwara zose zifata mu gutwi cyane cyane umuhaha hakiri kare.


text:
Umuririmbyi w’indirimbo zihimbaza Imana Rutayisire Charles agiye gusengerwa abe Pasiteri ku italiki ya 28 mutarama 2018 mu itorero Carmel Healing Church.
Umuririmbyi w’indirimbo zihimbaza Imana Rutayisire Charles akaba yaramenyekanye cyane ubwo yabarizwaga mu itsinda Anointed Vessels ndetse yagiye akora indirimbo ze bwite nyuma yaho akaza kujya kwiga Bibiliya mu gihugu cya Kenya kuri ubu agiye kuba Pasiteri.
Nkuko yanyujijwe ubutumwa kurukuta rwe rwa Facebook Charles biteganyijwe ko azimikwa ku italiki ya 28 Mutarama 2018 aho itorero Carmel Healing Church rikorera kuva ku isaha ya saah kenda (15h00 Pm).
Christian N.
Ibitekerezo
Ariko ayo madini Mashya yose ko afite amazina y'icyongereza ni ukubera iki? Kanda hano umusubize


text:
Aha ni mu karere ka Gisagara, umurenge wa Save, akagari ka Shyanda mu mudugudu wa Kagende, amakuru twahawe n’umwe mu bantu twasanze hafi aho utarifuje ko amazina ye atangazwa, avuga ko iki cyobo kimaze hafi amezi 2 gicukuwemo Laterites zo kwifashishwa mu kubaka inyubako y’akarere ahitwa mu Rwanza, iyi ikazaba ari inzu ikorerwamo ubucuruzi.
Abaturage bavuga ko batewe impungenge n’uko hashize iminsi myinshi abacukuye iki cyobo batagarutse ngo bagisibe, bityo igihe icyo aricyo cyose umwana akaba ashobora kugwamo agapfa cyangwa akavunika, dore ko uko kigaragara n’umuntu mukuru akiguyemo kitamusiga amahoro.
Mu gushaka kumenya niba ubuyobozi buzi iki kibazo, twavugishije bwana Kimonyo Innocent umunyamabanga nshingwabikorwa w’umurenge wa Save, atubwira ko aho yari azi hacukuwe hari mu butaka bw’abaturage bari basabwe kuhasiba, nyamara abaturage bo bavuga ko aha hacukuwe ari mu butaka bwa leta ndetse ikaba ari nayo ifite inshingano zo gusibanganya iki cyobo. Kimonyo yavuze ko iki kibazo kiri mu murenge ayobora agiye kugikurikirana bidatinze.
Reba amafoto y’uko iki cyobo kimeze
Iki cyobo gifite nibura metero 7-10 uhereye hejuru kugera munsi
Abana baba bari kwikinira hejuru nk'aho nta kibazo
Igihe uyu mwobo utari wasibanganywa ushobora kugwamo umuntu cyane cyane abana
Photos: UDAHOGORA Vanessa Peace


text:
Kuboneza urubyaro ni gahunda ya leta ariko kugeza kuri ubu igifite imbogamizi mu myumvire aho bamwe mu baturage bitwaza imirongo yo muri bibiliya bigatuma batitabira guhunda yo kuboneza urubyaro.
Umubyeyi umwe utuye mu Mujyi wa Kigali mu Murenge wa Kimisagara afite 35 akaba afite abana batandatu iyo muganiriye akubwira ko nta gahunda afite yo kurekera kubyara aho yitwaza ko imyemerere ye ikurikije ijambo ry’Imana imwemerere kubyara kugeza igihe azacurira.
Isomo ryo muri bibiliya uyu mubyeyi yitwaza ngo naho bavuga ngo “nimugende mubyare mwororoke mwuzure isi mungane n’umusenyi wo mu nyanja’
Si uyu mubyeyi gusa ngo kuko hari n’abandi babyeyi baterwa ipfunwe no kuboneza urubyaro bigatuma babihisha abandi bakiristo basengana.
Claire ni umwe muri bo yagize ati “ nari ndi umwe mu bagize icyumba cy’amasengesho ku rusengero nsengeramo, nuko nza gujya kwa muganga gufata agapira ko mu kuboko, maze umwe mu bo twasenganaga ambona mfite igipfuko, aratangara cyane agenda abwira n’abandi, ku buryo nisanze baranciye muri iryo tsinda ry’amasengesho’
Nubwo bamwe mu bayoboke b’amadini bagifite imyumvire yo kutaboneza urubyaro hari abandi bayoboke bamaze gutera intambwe yo gusobanukirwa n’uburyo bukoreshwa mu kuboneza urubyaro bakaba banabukoresha.
Kabanyana Jacky ni umukiristo wo mu Itorero ry’Abangilikani mu Rwanda, avuga ko kuri we kubyara kororoka bidakwiye kuba impamvu yo kutaboneza urubyaro kuko Imana idakunda ababyara abo badashoboye kurera.
Jacky yagize ati “ njye ntangazwa n’abantu batekereza ko batazaboneza urubyaro ngo kuko bazabyara bakuzuza isi ! Wakibaza niba umuntu umwe ariwe uzuzuza isi , cyangwa niba isi izuzura ku mubare w’abantu bangahe ?”
Uyu mubyeyi uvuga ko adaterwa isoni no kuboneza urubyaro kandi ari umukiristo, ashishikariza abandi bakiristo gukanguka bakareba aho isi igeze, bikabaha ishusho y’ahazaza bateganiriza abana babo.
Imyemerere ya bamwe ibabuza kuboneza urubyaro
Kuboneza urubyaro ni gahunda ya leta ariko kugeza kuri ubu igifite imbogamizi mu myumvire aho bamwe mu baturage bitwaza imirongo yo muri bibiliya bigatuma batitabira guhunda yo kuboneza urubyaro.
Labels: umuryango


text:
Gusa uyumuntu wavuzeko imana ibayaraduteguriye abacu batubereye arashimishije kko nibyo kubyikuramo ntibiba byoroshye arko buriya imana ibayarebye future yanyu ikabona ntibyavamo abobyanze mwese muhumure muzabona abanyu
Umva ,murakoze rwose kutugira inama nk’izi.
Urukundo Rwubu Rwabaye cash iyo ukunze umukobwa ntumuhe icyo yifuza kigange namafaranga urukundo mwarimufitanye ruhita rupfa Abakobwa Bubu Nibiryabarezi!
murakoze kunama mutugira kuko ziratubaka cyane tukamenya icyogukora
Yemwe bavandimwe bene data ndagirango mbwire ko abakundana bagonba kujya birinda inkundo zuteganya kwangirizanya nkuko babituguraho inama. Ndagirango mbabwireko bakunze umukobwa imyaka 3 yose angaragariza ko ankunda, Ark atankunda ahubwo agamije kunjya utwange nanjye mubera ibamba. Abibonye tyo anca amazi kuko atankundaga nubundi. Namwe basore namwe bakobwa mube menjye murukundo. Murako cyane.
Yemwe bavandimwe bene data ndagirango mbwire ko abakundana bagonba kujya birinda inkundo zuteganya kwangirizanya nkuko babituguraho inama. Ndagirango mbabwireko bakunze umukobwa imyaka 3 yose angaragariza ko ankunda, Ark atankunda ahubwo agamije kunjya utwange nanjye mubera ibamba. Abibonye tyo anca amazi kuko atankundaga nubundi. Namwe basore namwe bakobwa mube menjye murukundo. Murako cyane.
Abana. Umukunzi
Abana. Umukunzi
Abantu kenshi bagira ubujiji bwo kumva ko niba abakunzi babo batandukanye ubuzima burangiriyaho ariko ntabwo buba burangiye mujye mwihangana kuko buriya akenshi haribyo Imana iba ibona utazashobora kwihanganira kuri we ngo ubishobore rero njya numva ko harabiyahuye,abagiye kubarogesha ibyo nubupagani bakobwa ni mwiringire Imana ifite abasore benshi cyane kandi beza kandi namwe basore nimukomere IMANA ifite abakobwa benshi yaremye kandi beza buriya iba ikibategurira aba bakunda kandi bazabanyura mukabana mu mahoro kandi akaramata
Abantu kenshi bagira ubujiji bwo kumva ko niba abakunzi babo batandukanye ubuzima burangiriyaho ariko ntabwo buba burangiye mujye mwihangana kuko buriya akenshi haribyo Imana iba ibona utazashobora kwihanganira kuri we ngo ubishobore rero njya numva ko harabiyahuye,abagiye kubarogesha ibyo nubupagani bakobwa ni mwiringire Imana ifite abasore benshi cyane kandi beza kandi namwe basore nimukomere IMANA ifite abakobwa benshi yaremye kandi beza buriya iba ikibategurira aba bakunda kandi bazabanyura mukabana mu mahoro kandi akaramata
nshuti bavandimwe ndabashimiye cyane kubwinama nziza muduhaye nanjye nakundanye numukobwa imyaka itatu mugihe ntangiye kumubaza ibicyanye nubukwe atangira kunca amazi akanga kunyerurira ko Afite undi bamaze kwemeranwa nawe nawe ibyubukwe ariko nkeka ko ibyo byose yabiterwaga nibyo yansabaga nkabimuha cyane amafranga nanjye inama natanga uzagendere kure yumukobwa cg Umuhungu ukubwirako akiga cg agishaka amafranga cg atarabitekereza neza cg agiye kubanza gukora iki Niki murakoze kumfasha kumwikuramo byari byarananiye ariko ubu ndorohewe ppp
Ingingo ya 5 ndayikunze
kongerageza gusac urukundo bakanca amazi
Murakoze kuri izi Nama nziza mudahwema kutugira


text:
Kuri uyu wa 26 Mata 2018, u Rwanda rwizihije Umunsi Mpuzamahanga w’Ubuzima n’Umutekano ku kazi, umunsi wizihijwe Minisitiri w’Abakozi ba Leta n’Umurimo; Rwanyindo Kayirangwa Fanfan, ahura n’Abakoresha bo Nzego z’Abikorera bo Ntara y’i Burasirazuba, mu nama nyunguranabitekerezo ku iyubahirizwa ry’Itegeko rigenga umurimo mu Rwanda; umuhango wabereye mu Karere ka Nyagatare kuri City Blue Epic Hotel and Suites , witabirwa n’abakoresha, ubuyobozi bw’Intara y’i Burasirazuba ndetse n’Abayobozi b’Uturere tugize iyo Ntara, Abayobozi b’Urugaga rw’Abikorera muri iyo Ntara n’ Abahagarariye Sendika mu Rwanda.
Muri uwo muhango abakoresha bari bitabiriye ibyo baganiro bibanze cyane ku bijyanye no kugenera abakozi babo ibyangombwa byose bikenewe bibafasha gukora umurimo unoze, cyane cyane hubahirizwa amahame y’ubuzima n’umutekano ku kazi.
Icyo gikorwa cyabanjirijwe no kugeza ku bitabiriye uwo muhango uko iyubahirizwa ry’Itegeko rigenga Umurimo mu Rwanda rihagaze mu Ntara y’i Burasirazuba, aho mu biganiro byatanzwe na MIFOTRA, PSF na CESTRAR abakoresha batubahiriza ibikubiye muri iryo tegeko basabwe kwisubiraho.
Muri uwo muhango kandi hamuritswe ingamba z’imyaka itanu zizibandwaho mu guteza imbere ubuzima n’umutekano mu kazi (Occupational Safety and Health Strategy).
Abafashe ijambo bose mu bitabiriye icyo gikorwa, bavuze ko bidakwiye ko abakoresha badaha abakozi amasezerano y’akazi nk’uko byagaragaye cyane muri bimwe mu bigo by’abikorera muri iyo Ntara, ndetse ko hagomba kugira igihinduka.
Mufulukye Fred; Guverineri w’Intara y’I Burasirazuba, yanenze cyane bamwe mu bakoresha bagikoresha abana cyangwa badaha amasezerano abakozi babo, avuga ko bagiye gushyira ingufu mu guca burundu imirimo mibi ikoreshwa abana ndetse abazatwa bakoresha abana bakazahanwa cyane.
Minisitiri Rwanyindo yavuze ko kutubahiriza Itegeko rigenga Umurimo bihanwa n’amategeko, ariko asaba abakoresha muri iyo ntara kwirinda ibyo bihano.
Yagize ati “Harimo bamwe mugikoresha abana mu mirimo mibi mu nyungu zanyu, harimo abandi batishyura ubwisungane mu kwivuza n’ibindi byose biteganywa na RSSB, harimo n’abadaha amasezerano yanditse abakozi babo kandi bamaze igihe kirenga amezi atandatu babakorera, ndabamenyesha ko ibi bidakwiye kandi bikwiriye guhinduka, utazabyubahiriza ariko hari ibihano bimuteganyirijwe, niyo mpamvu mbashishikarije kubahirizaamategeko agenga umurimo , kuko bizongera umusaruro mu bikorwa byanyu.”
Minisitiri w’abakozi ba Leta n’Umurimo yabwiye abakoresha mu Ntara y’amajyepfo ku nyuma y’ubukangurambaga bumaze iminsi bukorwa ku Itegeko rigenga Umurimo, hari ibiri guhinduka ndetse ashimira abakoresha bahinduye imyumvire bakubahiriza Itegeko ry’Umurimo, asaba n’abandi gukurikiza urwo rugero rwiza.
Mu myanzuro abakoresha bitabiriye iyo nama bafashe, biyemeje gukurikiza ibikubiye byose mu Itegeko rigenga Umurimo, kuko biteza imbere umukozi n’umukoresha icyarimwe ndetse bigatuma n’umusaruro w’Ikigo wiyongera bityo n’ubukungu bw’Igihugu bukazamuka.
Abafashe ijambo bose muri iyo nama, bashimye ibitekerezo n’imyanzuro yafashwe, biyemeza kuzabishyira mu bikorwa.


text:
AMASOMO YO KURI ICYI CYUMWERU CYA XXXI GISANZWE,UMWAKA C. 1.ISOMO RYA MBERE: Isomo ryo mu gitabo cy’Ubuhanga 11,11, 23-26; 12, 1-2 Nyagasani, ugirira bose impuhwe kuko ushobora byose, ukirengagiza ibyaha by’abantu ugira ngo babone kwisubiraho. Ukunda ibiremwa byose kandi nta na kimwe uhigika mu byo waremye, kuko iyo ugira icyo wanga muri byo utari kwirirwa ukirema. None se ni ikihe kiremwa cyari kubaho, utabishatse? Cyangwa se ni ikihe cyari kurokoka utakibeshejeho? Utuma byose birokoka kuko ari ibyawe, wowe Mugenga w’ubugingo,…
Read More Read More
Turatabariza umuturage witwa TWIZEYIMANA Aroni wafashwe n’inzego zishinzwe umutekano akaba afungiwe ahantu hatazwi mu buryo bunyuranyije n’amatageko. TWIZEYIMANA Aroni yavutse mu mwaka w’1973 .Yakoraga umurimo w’Ubumotari(gutwara abagenzi kuri moto) . Yari atuye ahitwa ZINDIRO, hafi yo kwa nyakwigendera Nayinzira Nepomuseni; ni mu Mudugudu wa MATWARI, Akagari ka MASORO, Umurenge wa NDERA, Akarere ka GASABO. Se umubyara yitwa GASHUGI, nyina akitwa NYIRANDONDOGOZI. TWIZEYIMANA Aroni yashakanye na MUKABUGABO Claudine w’imyaka 34, bakaba bafitanye abana batatu. TWIZEYIMANA Aroni yahagurutse iwe mu rukerera rwo…
Read More Read More
Résolution du Parlement européen sur le Rwanda: l’affaire Victoire Ingabire* (2016/2910(RSP))Le Parlement européen, – vu sa résolution du 23 mai 2013 sur le Rwanda: l’affaire Victoire Ingabire(1), – vu la charte africaine des droits de l’homme et des peuples, – vu la charte africaine de la démocratie, des élections et de la gouvernance, – vu les directives et principes sur le droit à un procès équitable et à l’assistance judiciaire en Afrique, – vu la convention des Nations unies contre…
Read More Read More
I.AMASOMO YA LITURJIYA yo kuri iki cyumweru cya 27 gisanzwe, C. Isomo rya mbere: Habakuki 1,2-3.2,2-4. Uhoraho, nzagutabaza kugeza ryari, utanyumva, ko ngutakambira merewe nabi, ntunkize? Ni kuki ungaragariza ubuhemu, waba se ushyigikiye ubushikamirwe? Nta kindi nkibona kitari ukurimbuka n’urugomo, ahantu hose hari impaka n’amahane! Nuko Uhoraho ansubiza, agira ati «Andika iby’iri bonekerwa, ubishyire ku tubaho, maze babashe kubisoma neza. Gusa iby’iri bonekerwa bizaza mu gihe cyagenwe, ni bwo byose bizuzuzwa nta kabuza;…
Read More Read More


text:
Kubona umuntu wahoze afite imbaraga atagishobora kwiyitaho birababaza. Akenshi uzasanga umuntu umaze kugera mu za bukuru asigaye atazi iyo ava n’iyo ajya, asigaye ajijwa cyane, yibasirwa n’indwara n’izindi mpinduka mbi nyinshi zimugeraho. Ni iki cyakorwa ? Bakwitabwaho bate ?
Nubwo kuganira ku bibazo birebana no gusaza bigorana, umuryango uteganya mbere y’igihe icyo uzakora uba ushobora kugira amahitamo meza mu gihe ufata imyanzuro irebana n’uko uzita ku babyeyi..
Akenshi biba byiza iyo abagize umuryango bahuye kugira ngo baganire ku birebana n’ubufasha ababyeyi babo bakeneye, uko babuhabwa n’uruhare rwa buri wese.
Abo bireba bose, cyane cyane ababyeyi, bagombye kuvuga uko babona ibintu bisanzuye kandi bagashyira mu gaciro. Bagasuzuma niba ababyeyi bageze mu za bukuru bakomeza kuba mu rugo rwabo, akaba ari ho bafashirizwa cyangwa se bahavanwa bakajya gufashirizwa yafi y’abana babo.
Niba utangiye kwita ku mubyeyi wawe ugeze mu za bukuru, jya ukora uko ushoboye kose umenye imimerere arimo. Niba afite uburwayi buzagenda bwiyongera, gerageza kumenya ingaruka buzamugiraho kandi ujye ubaza abaganga kugirango udahora uvuga ngo n’iza bukuru.
Bamwe mu bageze mu za bukuru bafatanya n’imiryango yabo kumenya mbere y’igihe uko bazitabwaho. Hari imiryango myinshi idateganya uko izita ku babyeyi bageze mu za bukuru, maze ikibazo cyavuka bikaba ngombwa ko ifata imyanzuro ikomeye huti huti biakagira ingaruka zikomeye ku muryango wose cyane cyane ku babyeyi.
Abana bakunda ababyeyi babo baba bifuza ko bamererwa neza. Iyo bazi ko ababyeyi babo bitaweho, bituma bumva batuje. Ariko kandi, usanga abana benshi batuye kure y’ababyeyi babo. Mu bihe nk’ibyo, bamwe bafata ikiruhuko bakajya gusura ababyeyi babo kandi bakabafasha gukora imirimo batagishoboye kwikorera. Kubaterefona kenshi, byanashoboka buri munsi, kubandikira cyangwa ubundi buryo bwose butuma bahora bazi amakuri yabo ya buri munsi.
Inshingano yo kwita ku babyeyi bageze mu za bukuru ishobora kugorana kandi igatuma umuntu yumva ahangayitse. Nta buryo bwo kwita ku babyeyi bushobora kunogera bose. Ariko kandi, guteganya mbere y’igihe icyo muzakora no gushyira hamwe bituma mumenya uko muzabyitwaramo hakiri kare.
Uko mwakita ku mubyeyi wanyu ugeze mu za bukuru
Kubona umuntu wahoze afite imbaraga atagishobora kwiyitaho birababaza. Akenshi uzasanga umuntu umaze kugera mu za bukuru asigaye atazi iyo ava n’iyo ajya, asigaye ajijwa cyane, yibasirwa n’indwara n’izindi mpinduka mbi nyinshi zimugeraho. Ni iki cyakorwa ? Bakwitabwaho bate ?
Labels: umuryango


text:
Akarere ka Rubavu karashimirwa kishakamo ibisubizo mu kwesa imihigo
Fred Mufuruke, Diregiteri mukuru muri Minisiteri yUbutegetsi bw’Igihugu (MINALOC) yatangaje ko batangajwe n’uburyo abayobozi n’abaturage bishatsemo ibisubizo kugirango bashyire mu bikorwa imihigo bahigiye imbere ya Nyakubahwa Perezida wa Repubulika y’u Rwanda 2011-2012.
Mufuruke wari uyoboye itsinda ry’abantu 13 boherejwe na Perezidansi y’u Rwanda akaba yabitangaje nyuma yo gusuzuma uko akarere ka Rubavu kitwaye mu kwesa imihigo, igikorwa cyafashe iminsi ibiri kuva kuwa 21-22 Kamena 2012.
Iyi gahunda ikaba yarabanjirijwe no gusuzuma ibikorwa mu nyandiko, hasuzumwa umuhigo ku wundi. Ku munsi wakurikiyeho iri tsinda rirangajwe imbere n’abayobozi b’akarere basuye bimwe mu bikorwa by’iterambere byagezweho biri mu mirenge.
Nyuma yo gusura ibikorwa, Mufuruke akaba yatangaje ibikorwa bashimiye byagezweho n’akarere ka Rubavu. Ibyo bikorwa birimo gusakaza amashanyarazi, amazi n’amasoko, ibi bikaba bishimangirwa n’inyandiko zisobanutse kandi zihagije. Imari y’akarere na yo ngo yarabashimishije kuko miliyari yinjizwa mu karere ka Rubavu ihangana n’iy’uturere tw’umujyi wa Kigali.
Mufuruke akaba yagaragaje ko abayobozi n’abakozi, n’abafatanyabikorwa bose bagaragaje ubufatanye mu kugaragaza ibyo bagezeho badashyizemo ibinyoma. Yagize ati “mwese mwinjiye muri iki gikorwa mukigira icyanyu, mutwisanzuraho muradusobanurira ku buryo ibiri mu mpapuro twasanze ari ukuri!â€
Nyamara ariko Mufuruke akaba yasabye ko akarere ka Rubavu gashyira ingufu mu isakazwa ry’amazi asukuye mu byaro cyane cyane ko abaturage bagiye bagaragaraho isuku nke aho baciye. Mufuruke yongeyeho ko bagomba gukangurira imiryango kwishyiriraho imihigo kugirango byihutishe iterambere.
Ni byiza kandi ko bahiga umuhigo bizeye inkunga nk’uko Mufuruke yakomeje abishimangira. Yagize ati “abaterankunga babatenguha mujye mubabuza amahoro mu gihe bemeye inkungaâ€.
Umuyobozi w’akarere ka Rubavu Sheikh Hassan Bahame akaba yashimiye abagize itsinda ryasuzumye imihigo anabizeza ko inama babagiriye bazazikurikiza.
Sheikh Bahame yashimangiye ko ubuyobozi n’abaturage b’akarere bose bari gukora baharanira impinduka mu karere kabo, ibi ngo bikaba byaratangiye kandi ngo icyizere cyo kubigeraho kirahari.
Amanota y’uko akarere ka Rubavu kitwaye mu kwesa imihigo akazatangazwa mu gihe kiri imbere. Imihigo akarere ka Rubavu kahize mu 2011-2012 ikaba yose ari 26.


text:
Bugesera: Local leaders urged to address citizens’ concerns
As part of several activities organized during the Governance month in Rwanda which kicked off on 13th December last year, Bugesera district Mayor Louis Rwagaju held a meeting with grassroot leaders from village More...
Bugesera: Abayobozi b’imidugudu n’umurenge barasabwa kwihutisha gukemura ibibazo by’abaturage
Muri hahunda y’ukwezi kwahariwe imiyoborere myiza no gukemura ibibazo by’abaturage, tariki 3 mutarama 2011, umuyobozi w’akarere ka Bugesera Rwagaju Louis yagiranye ibiganiro n’abayobozi More...
Kamonyi: Abagabo barakangurirwa kubahiriza gahunda yo kuringaniza urubyaro mu ngo zabo
Ibyo ni ibyatangajwe n’umunyamabanga Nshingwabikorwa w’umurenge wa Gacurabwenge Umugiraneza Martha, mu muhango wo gusezeranya imiryango 102 yabanaga mu buryo butemewe n’amategeko. Iyo More...


text:
UBUTABERA
Ngoma: Umugabo afunzwe acyekwaho kwica umugore we
Tariki 15 Nyakanga 2016 nibwo hamenyekanye amakuru y’umugabo witwa Hagenimana Sylvain ufungiwe kuri sitasiyo ya polisi ya Rukira akurikiranweho icyaha cyo kwica umugore we Mukanumviyubusa Annociata mu kagari ka Nyaruvumu, mu murenge wa Rukira, ho mu karere ka Ngoma.
Amakuru dukesha imvaho nshya aravuga ko umunyamabanga Nshingwabikorwa w’umurenge wa Rukira Ngenda Mathias ariwe watangaje iby’urupfu rw’uyu mugore wishwe ku ya 15 Nyakanga 2016.
Umunyamabanga Nshingwabikorwa w’umurenge yatangaje ko uyu muryango wari ufite akabari k’urwagwa, byagera nimugoroba umugore agataha, asize umugabo acuruza, ariko ngo yagera mu rugo akabona ijoro rirakuze, umugabo yatinze gutaha.
Mbere y’uko uyu mugore apfa byageze mu masaha ashyira saa tanu z’ijoro, umugore afata umwanzuro wo kujya gushaka umugabo we, bahurira mu nzira amuhirika hasi, amererwa nabi mu gitondo arapfa.
Yagize ati “ Ngo bahuriye mu nzira aramubaza ati ese ko wirije cyane ( watinze), umugabo ngo aramusubiza ati’ ese ushinzwe kugenda unshakisha? Urumva bari banyoye, bombi bari basinze, aramusunika, umugore agwa hasi, hanyuma arahaguruka, ibindi nta wamenye uko byagenze.”
Gitifu Ngenda yongeyeho ko bageze mu rugo muri iryo joro umugore aga komeza kumera nabi, umugabo agira ubwoba, afata moto, amujyana ku kigo nderabuzima cya Rukira, abaturanyi batabizi mu gitondo nka saa kumi n’ebyiri umugore agapfa.
Gitifu w’umurenge wa Rukira avuga ko ubwo bajyanaga umurambo ku bitaro bikuru bya Kibungo ngo nta bikomere wari ufite ku buryo wenda hakekwa ko hari ikintu yaba yaramukubise.
Agira ati “burya iyo unyoye ukarenza igipimo, uyoborwa n’ibyo wanyoye, ku buryo ubusinzi aribwo dukeka bwatumye ibi bibaho, kuko njyana umurambo ku bitaro nta bikomere wari ufite.”
Umurambo wa nyakwigendera Mukanumviyubusa Annociatta wahise ujyanwa gukorerwa isuzuma mu bitaro bikuru bya Kibungo.
Hagenimana Sylvain wiyiciye umugore we, aracyakorwaho iperereza n’inzego zishinzwe umutenako nyuma akazashyikirizwa ubutabera.
Ubuyobozi bw’umurenge wa Rukira bwasabye abaturage kwirinda ubusinzi, amakimbirane no kutagorobereza mu tubari, nibura ntibarenze saa moya z’umugoroba bakiri mu tubari.
Ingingo ya 142 mu gitabo cy’amategeko ahana ibyaha mu Rwanda ateganya igifungo cya burundu k’uwahamwe n’icyaha cyo kwica uwo bashyingiranywe .
Uyu Mukanumviyubusa Annociatta apfuye afite imyaka 35 akaba asize abana 3.


text:
Ibintu bikwereka ko ukeneye guhindura umukozi w’umwana.
Kimwe n’akandi kazi kose, hari abakozi baba badashoboye ako kurera abana. Iyo umwana rero akiri muto cyane, umukozi akaba amufata nabi ushobora kubimenya ukurikije ibimenyetso nubwo umwana aba tabasha kuvuga.
Dore bimwe muri ibyo bimenyetso byakwereka ko umwana afite ikibazo ku mukozi umurera :
- - Umwana ararira cyangwa ukabona ko atinya umukozi umurera iyo agiye kumufata
- - Kuba umukozi atakubwira ibyo yakoze ari kumwe n’umwana bihagije, wanamubaza ukabona ntabwo ashaka kuguha ibisobanuro birambuye
- - Guhinduka kw’imyitwarire y’umwana idasanzwe cyane cyane bamaze umwanya bari kumwe. Harimo ndetse no kubona umwana afite inzara nyinshi kandi kuri gahunda ye yaba amaze kurya cyangwa se hashize umwanya muto umukozi akubwiye ko amaze kumugaburira
- - Kuba hari ibintu ubona umukozi akubeshya cyangwa akwiba byaba bikwereka ko atari umwizerwa
- - Udusebe twinshi ku mubiri : umwana utangiye gukubagana ashobora kugira udusebe tumwe na tumwe ariko hari ibyo wabona ukabona birenze gukubagana k’umwana bikaba byakwereka ko yaguye ahantu harehare byerekana ko bamurangaranye
- - Hari kandi no kumva ubuze amahoro mu mutima n’ubwo nta kintu kigaragara ubona. Byaba byiza ugize umwanya wo kugenzura ibyo ukeka.
Ni byiza rero ko mu gihe ubonye ibimenyesto bikwereka ko umwana atamerewe neza n’umukozi umurera uhita umusezerera udategereje ko hazaba ikosa rikomeye.
Byavuye ku rubuga rwa itsbaby
Photo : google


text:
Korali Bethel ni imwe mu makorali akorera umurimo w'Imana my itorero rya EAR akarere ka Rubavu ikanisa ya Rubona. Nkuko twabitangarijwe n’umuyobozi wayo Hakizimana JMV ndetse n'umuyobozi w'itorero Ev.TURAYISABA Anastase, barashima Imana kuby’ibyo iyi korali imaze kugeraho mu myaka 32.
Korali Bethel yavutse mu mwaka wa 1985 itangira ari iy’urubyiruko ikomeza gukura no kwiyubaka mu buryo bw'imiririmbire, ibikoresho bya muzika, ibikorwa rusange bifitiye abandi akamaro n'ivugabutumwa rusange aho benshi bakiriye agakiza ku bwabo.Ibi tuvuze akaba ari byo bikubiye mu ishimwe bafite ku Mana.
Korali Bethel igizwe n’abaririmbyi bari mu ngeri zose abubatse , n’urubyiruko rwiganjemo abanyeshuri. Bimwe mu bikorwa bamaze gukora harimo nko kwishyurira abatishoboye ubwisungane mu kwivuza, gufasha abatishoboye nk’abapfakazi, kuremera abakene bakabona icyo gukora n'ibindi.
Mwarimu Turayisaba Anastase uyobora ikanisa ya EAR Rubona nawe arashima iyi korari ko ihagaze neza mu bikorwa byayo n’iby’itorero ko babibonekamo dore ko ariyo korari nkuru bafite kuri iyo kanisa. Intumbero ya korali Bethel ngo ni ukwamamaza Yesu aho bazashobozwa kugera nk’uko imbaraga zabo zingana bitwe n’uko Imana izabashoboza.
Hano bari mu gikorwa cyo gutanga ubwisungane mu kwivuza ku batishoboye
Abagabo bagize korali Bethel
Abagore n'abakobwa bagize korali Bethel
Ev Turayisaba Anastase umuyobozi w’itorero EAR Rubona


text:
Twibuke n’inzirakarengane zatikiriye i Kibeho le 22/4/1995. Musemakweri J.D.
Kibeho: Abahutu barahatikiriye biratinda !
Uyu munsi taliki ya 22/4/2017 tuzibuka imyaka 23 ishize i Kibeho habereye ubwicanyi burenze imyumvire bwakozwe na Paul Kagame n’ ingabo ze mu w’1995. Turasabira kandi twunamire inzirakarengane zahatikiriye. Kubera ko benshi muri bo bagomba kuba bari mu ijuru, tuzabasaba ko nabo batakambira Urwanda ku Mana, kugirango rugire ibyiza byose bituruka kuri Nyagasani.
Mu gutegura iyi nyandiko, navuganye n’abantu bamwe bacitse ku icumu ry’i Kibeho, nifashishije ubuhamya bwinshi bwatanzwe ku byabereye i Kibeho, ariko cyane cyane inyandiko z’umufaransakazi Claudine Vidal wabaye cyane mu Rwanda, n’igitabo cya Abdul Joshua Ruzibiza, Rwanda, L’histoire secrète, Ed. du Panama, Paris 2005, pp.369-384.
Uko inkambi y’i Kibeho yavutse
Inkotanyi zimaze gufata ubutegetsi i Kigali le 4/7/1994, zatangiye ibikorwa byo kwihorera no guhumbahumba icyitwa Umuhutu cyose, cyane cyane abagabo, abasore n’abize, mu gihugu cyose ; kabone n’ubwo baba bari bari mu mashyaka ataravugaga rumwe n’ingoma ya perezida Yuvenali Habyarimana (5/7/1973- 6/4/1994). Izo ngabo za FPR ntawundi zumviraga, usibye jenerali Paul Kagame wari umugaba mukuru wazo, akongeraho kuba visi pererida w’igihugu, ministre w’ingabo na visiperezida wa FPR. Uwo rero ni we wicaga agakiza, ariko mu by’ukuri yaricaga kurusha uko yakizaga. Ba perezida wa repubulika (Pasteur Bizimungu), ba minisitri w’intebe ( Faustin Twagiramungu ), ba ministri w’ubutegetsi bw’igihugu (Seth Sendashonga), ba ministiri w’ubucamanza n’ubutabera (Alphonse Marie Nkubito), ba perezida wa FPR (Alexis Kanyarengwe), muri abo bose n’abandi, nta n’umwe watsagamo. Kagame n’ingabo ze ni bo bayogozaga igihugu.
Inkambi y’i Kibeho.
Ni uko rero abantu batangiye kuva mu byabo no guta ingo zabo, bakajya mu nkambi. Nanone bitwazaga utwangushye turimo ibikoresho byo mu rugo nk’amasafuriya, ibivomesho, indiga zo guhata ibijumba, ibitoki cyangwa ibirayi (iyo babaga babibonye) hamwe n’imipanga n’amashoka yo gutashya udukwi two gucana umuriro wo guteka no kwota. Ntabwo rero ari Interahamwe zari zitwaje ibirwanisho, bari abantu bo mu bigero byose by’imyaka bari barahindutse imbunzakarago kubera gutinya ubwicanyi bwa FPR. Ababashaga kujya mu bihugu bihana imbibi n’Urwanda barambukaga mu bwinshi. Abanyategenke nk’abazasaza, abakecuru, abagore, abana, ibimuga, abarwayi n’abashonje bajyaga mu nkambi.
Mu y’i Kibeho hajyagayo abavuye za Butare, Gikongoro no mu tundi turere twa hafi aho. Uko kwibumbira mu nkambi kwabo kwashimishaga abicanyi ba FPR, kuko burya ngo “ujya gutwika imbagara (imvumba) arazirundanya”. Aha ho zarimo zirundanya ubwazo. Burya koko abicanyi bose ni kimwe. N’Interahamwe ni kuri ubwo buryo zari zaramaze Abatutsi n’Abahutu batari bake.
Inama yo gucura imigambi mibisha
Inama yo gusenya inkambi y’i Kibeho binyuze mu kwica abayirimo yatumijwe na Kagame ubwe le 11/4/1995, ibera i Butare ahahoze ESO le 13/4/1995. Yayobowe na Kagame ubwe. Abandi bari bayirimo ni ba liyotona koloneli Fred Ibingira na Karake Karenzi, ba majoro Frank Mushyo Kamanzi na Wilson Gumisiriza, kapiteni John Zigira, ba liyotona Emmanuel Gasana Rurayi , Peter Kalimba, Innocent Kabandana, hakaba rero n’abari bashagaye Kagame bari biganjemo abamurinda. Inama yarangiye hemejwe ko uburyo bwiza bwo gusenya iyo nkambi ari ugukoresha ingufu.
Fred Ibingira yarimbuye Abahutu i Kibeho aho guhanwa aragororerwa !
Nyuma y’inama, Kagame ubwe yagiye gusura inkengero z’inkambi y’i Kibeho kugirango yirebere n’amaso niba imiterere y’aho hantu itazabogamira ishyirwa mu bikorwa ry’ibyememezo byafashwe (reconnaissance des lieux). Abagomba gusenya iyo nkambi ni bariya bose bari mu nama n’abo bategeka, ariko bose bakaba bayobowe na liyotona koloneli Fred Ibingira. Yatoranijwe mu bandi kuberako yazobereye mu buhanga bwitwa Songamana bwo kurunda abantu benshi ahantu hato cyane, akoresheje kubakubita imikandara abasirikirari bakenyeza, ibibuno by’imbunda, indembo n’ibindi.
Inkambi yagoswe le 17/4/1995 ahagana mu ma saa sita z’ijoro. Kuva ubwo abayirimo ntibongeye kubona amazi, ntibongeye kubona ibiribwa, kandi batangira gukorerwaho biriya bya Songamana. Hari abasirikari bashakaga kuyinjiramo imbere, abarimo bakanga rwose bakabambira kubera ubwoba. Kuko bibwiraga ko abo basirikari ntakindi bashakaga kitari ukubica. Uko kwirwanaho kw’abari mu nkambi imbere, Ibingira yabigize urwitwazo rwo kuvuga ngo ni Interahamwe. Kuva inkambi yagotwa, hari bake bagiye bayivamo, bagafata urw’amaguru bagana iwabo ; ariko nabo baje kwicwa umugenda. Fred Ibingira yari yategetse ko kuri buri metero 100 z’umuzenguruko w’inkambi hashyirwa umuzinga (mortier). Hagati y’umuzinga n’undi yategetse ko hashingwa imbunda ziciriritse n’izindi ntoya. Ni ukuvuga ko kuri buri metero 50 z’umuzenguruko w’inkambi hari imbunda zirimo amasasu, hasigaye gusa kurasa, maze abantu bagashira.
Umunsi ntarengwa
Abahutu FPR yiciye i Kibeho batabwe nk’ibisimba, abandi baratwikwa kugira ngo imirambo yabo itazagaragara.
Ku wa 6, le 22 avril 1995, ahagana saa saba (13h00) haguye imvura y’amagasa. Abari mu nkambi bihinda bajya kugama mu mahema (burende, shitingi). Ubwo ngo Ibingira n’ingabo bagizengo baratewe, maze si ukurasa, biva inyuma. Kuva saa saba (13h00) kugera saa munani n’igice (14h30) ntibigeze bitsa. Bohereje amabombe atari munsi y’100, amasasu asanzwe yo, ntawabara. Abantu barapfuye bitavugwa. I saa kumi n’imwe n’igice (17h30), abari baguye igihumura, abari bakomeretse cyane ariko batapfuye bari batangiye kuzanzamuka. Bamwe muri bo bagerageje gusohoka mu nkambi ; Ibingira arabyanga, ahubwo ategeka abasirikari be ko bongera kurasa urufaya. Imizinga n’izindi mbunda birongera biraririmba, byungikana urufaya. Abantu barongera barapfa.
Nyina wa Jambo komeza usabire u Rwanda rurimo abicanyi benshi bari mu buyobozi bw’igihugu!
Ubwo ni bwo noneho abasirikari ba Ibingira binjiye mu nkambi, bagatera ibisasu (grenades), abari gusambagurika bakabasonga bakoresheje bayoneti cyangwa udufuni. Abandi basirikari bakurikiranye abari bashoboye guhunga bagenda babica aho babasanze hose.
Hari amatsinda y’abasirikari bazobereye mu gutoragura, gushyingura cyangwa gutwika vuba imirambo, kugirango bazavuge ko hapfuye abantu bake. Abo nabo bari babukereye n’amakamyo yabo n’ibindi bikoresho by’ubwo bugizi bwa nabi. Icyakora amakamyo yaje kubabana make, ku buryo bafashe ku ngufu ay’abandi baturage arimo n’ikamyo y’umuhondo (orange) y’umucuruzi w’i Butare witwaga Bihira. Amakamyo atwaye abapfuye yaheragako abajyana mu ishyamba rya Nyungwe, ahitwa Muwa Senkoko, akaba ariho batwikirwa. Abakirimo akuka bashyirwaga ku ngoyi (akandoyi), bakajugunywa mu makamyo, ariko ayo makamyo ntahereko agenda. Iyo bamaraga kuba benshi bihagije, ayo makamyo yabajyanaga ahahoze ikigo gito cya jandarumori i Butare, hafi y’ikibuga cy’indege. Ni aho babiciraga babakubita udufuni mu mutwe, babahuba umwuka bakoresheje amasashe babapfukaga mu mutwe, bakayapfundikira mu ijosi, abandi bakabatera za bayoneti. Aho hapfiriye abantu bageze ku bihumbi 2. Bishwe n’abasirikari 130 bari baganijemo amatsinda 2 : rimwe ryo kwica, irindi ryo gutoragura vuba imirambo ikajya gutwikirwa Muwa Senkoko. Muri abo basirikari bose, 32 bari bavuye mu batayo Alpha, 40 mu itsinda rya liyotona Emmanuel Gasana Rurayi, abandi barenga 30 bari bavuye mu barinda koloneli Kayumba Nyamwasa, bayobowe na Serija John Sengati.
Ku bantu bakabakaba ibihumbi 150 bari mu nkami y’i Kibeho, ku munsi wa le 22/4/1995 wonyine hapfuye abatari munsi y’ibihumbi 8. Abaguye mu nzira cyangwa iwabo bazira ibikomere by’i Kibeho, ntawe uzigera amenya umubare wabo ; ariko ni benshi cyane.Baruhuke iteka, baruhukire mu mahoro, tuzahora tubibuka.
Dusenge turirimva:
1.Hariho indi si nziza cyane
Twateganyirijwe n’Imana
Tuyitegereze twizere
Kuko Umwami ayiduhishiye
R/ Aheza ni mu ijuru
Tuzahurirayo vagenzi.
Jean de Dieu Musemakweli


text:
Rwanda : Ba gitifu b’Iburasirazuba biyemeje impinduka mu mikorere, Ngo bagiye kuba nta makemwa
Abanyamabanga Nshingwabikorwa b’Utugari tw’Intara y’Iburasirazuba bemeje ko bagiye kurushaho gutanga serivisi nziza aho bakorera ndetse no kwihutisha gahunda zitandukanye z’iterambere.
Aba Banyamabanga Nshingwabikorwa biyise Intore z’Imbimburiramihigo bahigiye kuva ubu batangiranye impinduka mu mikorere, bakazaba nta makemwa mu mirimo inyuranye bakorera abaturage mu Tugari bakoreramo.
Muvunyi Eric ushinzwe itangazamakuru mu Ntara y’Iburasirazuba akaba yakurikiranye imihigo y’Imbimburiramihigo yadutangarije ko intore z’ Imbimburiramihigo zagaragarije abitabiriye ibyo birori imihigo yazo ishingiye kuri gahunda enye za Guverinoma, gahunda z’imiyoborere myiza, gutera imbere mu bukungu, imibereho myiza y’abaturage no kwimakaza ubutabera.
Minisitiri w’Intebe Dr Pierre Damien Habumuremyi witabiriye imihigo y’izo ntore,yabashimiye uburyo bitwaye neza mu itorero, abasaba kwigirira icyizere kuko umuyobozi utifiye icyizere adakora neza inshingano ze.
Minisitiri w’intebe kandi yasabye izi ntore kuba intangarugero, kwiha agaciro, kubaha abaturage bayobora, kubakemurira ibibazo no kuzamura iterambere ryabo muri rusange babafasha kongera umusaruro, gutura mu midugudu, kwitabira gahunda yo kuboneza urubyaro, kugabanya imfu z’abana n’abagore bapfa byabyara n’ibindi bikorwa bizafasha abaturage kubaho neza kandi bagatera imbere.
Umukuru w’Itorero ry’igihugu bwana Rucagu Boniface yavuze ko iki icyiciro cya gatatu cy’Abanyamabanga Nshingwabikorwa b’Utugari cyagaragaje umuhate n’umurava ndetse n’ikinyabupfura bihebuje mu gihe bari mu itorero. Yashimye abayobozi b’Uturere uburyo bifatanyije n’izi ntore mu kurushaho kunoza imihigo yazo ndetse no gutaramana nazo.
Guverineri w’Intara y’Iburasirazuba UWAMARIYA Odette yashimye izi ntore, avuga ko zahesheje Intara y’Iburasirazuba ishema, azizeza ko ibibazo zagaragaje birimo nko kuba hari tumwe mu Tugari tudafite inyubako dukoreramo, kutagira ibikoresho by’ikoranabuhanga bya mudasobwa, kutagira ibirango n’ibindi bizashakirwa ibisubizo kandi mu gihe cya vuba.
Ba Gitifu b’Utugari mu gihugu hose bari kunyura mu Itorero ry’igihugu, ubu hakaba hazakurikiraho icyiciro cya ba Gitifu b’Intara y’amajyaruguru n’Umujyi wa Kigali kizatangira kuva ku itariki ya 08-06-2012.
Â


text:
Deliverance Singers group ,itsinda rimaze kuba ubukombe kubwo kubwiriza abantu ubutunmwa bwiza bunyuze mu ndirimbo,ni itsinda ryatangiye umurimo w’Imana mu mwaka wa 2007,rikaba rigizwe n’abaririmbyi basaga 13,kuri ubu rikaba ryateguye igitaramo gikomeye cyo guhimbaza Imana.
Nyuma y’ifungwa ry’urusengero rwa Horebu, byatumye Itsinda rya DELIVERANCE SINGERS ribarizwa muri Eglise Francophone de Kigali ryari kuzahakorera igitaramo ricyimurira mu ishuri rya APACE ku italiki 31/3/2018 saa munani.
Muri iki gitaramo, DELIVERANCE SINGERS ikazafatanya n’amakorari nka MARANATHA FAMILY CHOIR (APACE), PARADISE MELODY (Eglise Francophone de Kigali) na WORSHIP SINGERS (Nyabisindu)
Mu kiganiro twagiranye,Semana Emile akaba n’umuyobozi w’iri tsinda yasobanuye ko intyego y’iki gitaramo ari uguhimbaza Imana banayishima kuko yabakoreye ibikomeye muri iyi myaka 11 ishize ndetse ngo imyiteguro yacyo ikaba yararangiye igisigaye ari umunsi ny’ir’izina.
Deliverance Singers ifite umuzingo 1(Album) w’indirimbo z’amajwi ndetse ikba ifite indirimbo zisaga 100 bakaba bateganya kumurika umuzingo wa 2 mu kwezi kwa 8 uyu mwaka.
Ibitekerezo
icyo nababwira nugukomerezaho mugashiramo imbaraga nyishi mumenyekanisha ubutumwa bwiza kwisi hose ibyo byose muzabifashwamo nimana kndi ibakomereze mumurimo wimana turabakunda cyane Kanda hano umusubize


text:
Mu ntangiriro za 2014 nibwo twatangiye
kubagezaho ijambo ry’Imana buri ku cyumweru. N’ubwo ridasomwa na benshi cyane
nk’uko bikundira inkuru za politiki, ubuhanuzi bwa Magayane, Nyirabiyoro,
Nsabagasani,…ariko twemeza ko hari abo kuzirikana icyo Imana idushakaho muri
ubu buzima bifasha. Ikindi ni uko ari umwanya mwiza kuri buri wese kumenya
italiki ya bazina we mutagatifu.
Iyi
nyigisho kandi iba iteguwe ku buryo idashobora kubangamira ukwemera kw’umuntu
usoma SHIKAMA atari Umugatulika. Mu masomo riturujiya ya Kiliziya Gatulika
yaduteguriye mu ntangiriro z’uyu mwaka, turahera mu isomo rya mbere riboneka mu
gitabo cy’ibarura aho dusomerwa amagambo yo gutanga umugisha berekana ko
ibitambo byagombaga guherekezwa n’amasengesho n’imigisha.
Imana
yategetse Musa kubwira Aroni n’abahungu be amagambo bazajya bakoresha baha
umugisha abayisraheli:“Uhoraho aguhe umugisha kandi akurinde,
Uhoraho akurebane impuhwe kandi agusakazemo inema ze, Uhoraho akwiteho kandi
aguhe amahoro!”
Mu
isomo rya kabiri, baratwibutsa gukomeza kuzirikana ibanga rya Noheli tukirimo
berekana ko igihe cyagenwe kigeze byabaye ngombwa ko Imana yohereza umwana wayo
kugira ngo avukire ku mugore kandi agengwe n’amategeko kugira ngo acungure
abari bakigengwa n’amategeko bityo turonke ubwigenge.
Ivanjili
ntagatifu, Luka arakomeza kudutekerereza imibereho y’umubyeyi uri ku kiriri mu
rwego rwo gukomeza kuzirikana kuri Noheli. Abashumba bagiye kuramya akana Yezu
bagasanga karyamishijwe mu kavure. Uru ruhinja rwahesheje umugisha n’amahirwe
abatabarika baje kururamya kuko rwabigishije guca bugufi no gucisha make
barwigiraho imigenzo myiza mbonezamana.
Isomo
Imana yashakaga ushyikiriza rubanda mu ivuka ry’umwana Yezu ni ukwigisha bose
guca bugufi, kumvikana, kwanga kwikubira kuko iyi si itagira nyiurayo ko ahubwo
tuyihabwaho umurage iyo tuzinutswe ibyayo tukiyegurira imana mu mitima yacu.
Abatagatifu
b’icyumweru gitaha
Kuwa
mbere, taliki 05 Mutarama 2015 ni Mutagatifu Theresphore. Kuwa kabiri, taliki 06
Mutarama ni Gaspard na Barthazar. Kuwa gatatu, taliki 07 Mutarama ni Raimond. Kuwa kane, taliki 08 Mutarama ni Gudula. Kuwa gatanu, taliki 09 Mutarama ni
Alexia. Kuwa gatandatu, taliki 10 Mutarama ni Florida. Ku cyumweru gitaha,
taliki 11 Mutarama NI BATISIMU YA NYAGASANI na Mutagatifu Theodose.
Padiri TABARO
www.shikamaye.blogspot.no/
Shikama ku Kuri
na Demukarasi (SKUD)


text:
Mu bijyanye no guteka (Catering industry) hari amahame agenderwaho ajyanye no kwirinda icyo ari cyo cyose gishobora guhungabanya ubuziranenge bw’amafunguro cyangwa ibinyobwa, cyangwa ari ikintu giturutse kuri kamere y’igifungurwa ubwacyo (Nature) cyangwa se icyaturuka ku buryo igifungurwa cyatunganyijwemo (Handling)
Ubwo buryo rero bwitwa HACCP mu magambo ahinnye y’icyongereza (Hazard Analysis Critical Control Point), ugenekereje bisa n’ibisobanura uburyo bwo gukurikirana icyo ari cyo cyose cyahungabanya icyo wateguye no gufata ingamba aho rukomeye.)
Ubu buryo rero ahanini bwibanda ku guhangana na n’udukoko tw’ubwoko bwose, no kutugenzura kugirango zitangiza ibyo utegura cyangwa se tukaba twateza ingorane abo ufungurira.
Ni uburyo bukurikirana igifungurwa kuva mu mirima ( ku bihingwa) no mu biraro (ku matungo).
Hagakurikiranwa intambwe ku yindi, nko gusarura, guhunika, gutunganya ifunguro mbere yo kurigeza kumeza no kubika ibyamaze gutunganywa.
Naho ku matungo hakurikiranwa uburyo abagwa, atunganywa, uburyo inyama zibikwa, uko zitegurwa kugera kumeza, n’uko zibikwa iyo zamaze gutegurwa hasigaye gufungurwa gusa.
Impamvu rero y’ubu buryo ni uko bidashoboka ko ikintu cyose utegura cyaburamo utwo dukoko (bacteria), kuko ari kimwe mu bigize ubwoko bw’ igigungurwa. Ntaho zitaboneka ariko igikorwa muri HACCP ni ukuzirinda gukura no kwangiza ibyo umuntu ategura, no gukora ibishoboka byose zikicwa mbere y’uko ifunguro rigera ku meza
Bacteria rero zicwa n’ibintu bibiri gusa, Imiti yabugenewe (Chemical product) cg se ubushyuhe bugeze ku gipimo cyatogosa amazi.
Ibi rero binyuranye n’imyumvire abantu basanzwe batekereza ko koza imbuto n’imboga ukoresheje amazi atetse bihagije gutunganya igifungurwa kugirango birinde cyangwa se ngo byice izisanzweho.
Ikindi ni uko byose bikorwa kurinda ubuziranenge bw’ikintu. Ikindi imbuto ziribwa zidatetse ntizigomba gutekwa ngo ni uko ushaka kwica utwo dukoko, ahubwo ukoresha imiti yica itwica ikorera mu mazi akonje ku buryo imbuto zigumana kamere yazo kandi na twa dukoko tugapfa.
Ikindi gikunda kugora abantu ni uko batamenya aho bakura imiti (chemicals) yabafasha gutunganya amafunguro. Benshi bakoresha amasabune nka za OMO Dettol, n’ibindi, ibyo bikaba byica twa dukoko dushobora gutera indwara cyangwa kwangiza amafunguro.
Ibi tuvuze haruguru ntibyagenewe gukoreshwa mu gusukura ibifungurwa. Hano mu Rwanda ubu hari amasosiyete abiri acuruza imiti yagenewe gusukura ibifugurwa ariyo:
Johnson & Divery iba Kicukiro na Penhar inter-consumer, bahagarariye uruganda rwitwa ECOLAB na bo bakaba bari kicukiro.
Bacuruza iyo miti isukura ibifungurwa kandi bakanatanga amahugurwa kuburyo ikoreshwa kubakiriya babo.
Isuku na yo irakenewe mu kubika neza ibiribwa
Isuku y’ibiribwa aho bibikwa igomba kwitabwaho kuko byatera ibibazo idahawe agaciro bibazo kuko ubundi iyo umubiri w’umuntu winjiwemo na Bacteria isinziriye, abasirikare b’umubiri barayataka bakayica, uko ninako bigenda ku nkingo batera abantu kwa Muganga.
Ariko iyo umubiri wumuntu winjiwemo na Bacteria iri maso kandi yamaze kubyara, niyo iteza indwara kuko abasirikare b’umubiri batabasha kuyirwanya.
HACCP iteganya ko iyo amafunguro amaze gutegurwa agomba kubikwa byibura ku bushyuhe bwa degree zire hejuru ya 4 ( ni ukuvuga ubukonje bwa Frigo) mu gihe cy’amasaha 48, nta kibazo agize. Ubu buryo butuma twa dukoko tutabasha gukurira muri ubwo bukonje.
Iyo rero wasukuye ifunguro ryawe wagerageje kwica twa dukoko twarimo nyuma ukaribika neza kuri ubwo buryo, bituma nta ngaruka wagura urifunguye muri kiriya gihe cyateganijwe.
Havugwa rero amasaha 48 kuko n’ubwo buriya bukonje butuma zidakura vuba (Bacteria) zikura buhoro cyaaaane kuko ziba zisinziriye, ibyo rero bikaba bituma iyo kiriya gihe kibaye kirekire zikura noneho ugasanga wakoreye ubusa.
Iyo rero ushaka kubika ibifungurwa byawe igihe kirekire ushobora kwitabaza firigo zifatisha urubura( Freezer) ukaba ushobora kubika igifungurwa cyawe kuri degre -18 muri firigo mu gihe cy’amezi atatu.
Ariko ugomba kubanza ugashishoza niba ubukonje bw’urubura butakwangiza ubuziranenge bw’igifungurwa, kuko nk’imboga n’imbuto cyane cyane iyo bigiye muri firigo bitakaza uburyohe.
Uko wasukura imboga mbere yo kuzirya
Mu bijyanye no guteka (Catering industry) hari amahame agenderwaho ajyanye no kwirinda icyo ari cyo cyose gishobora guhungabanya ubuziranenge bw’amafunguro cyangwa ibinyobwa, cyangwa ari ikintu giturutse kuri kamere y’igifungurwa ubwacyo (Nature) cyangwa se icyaturuka ku buryo igifungurwa cyatunganyijwemo (Handling)


text:
Nyamasheke: Intore za Gasayo zahize kwesa imihigo iganisha ku itarambere n’imibereho myiza
Mu muhango wo gusoza itorero ry’igihugu ku rwego rw’imidugudu wabaye kuri uyu wa kane tariki ya 14/06/2012, intore zo mu midugudu igize akagari ka Gasayo ko mu murenge wa Karengera mu karere ka Nyamasheke zahize kuzesa imihigo itandukanye iganisha ku iterambere ryazo ndetse n’imibereho myiza.
Muri uyu muhango, abakuru b’imidugudu igize akagari ka Gasayo uko ari itanu bagiye bashyira ahagaragara imihigo imidugudu yiyemeje, ikaba yari yiganjemo kujyana abana bose ku mashuri bahereye ku mashuri y’inshuke, guhinga imbuto za kijyambere ndetse no guhuza ubutaka, kurwanya isuri ku misozi batuyeho no kurwanya Bwaki n’imirire mibi.
Izi ntore kandi ziyemeje gutanga umusanzu w’ubwisungane mu kwivuza, kurwanya ubunebwe n’ubuzererezi, gukorana n’imirenge sacco n’ibindi bigo by’imari, korora kijyambere no korozanya ndetse no kurwanya imirire mibi, kurwanya ingengabitekerezo ya jenoside n’iyindi itandukanye.
Muri uyu muhango kandi abaturage b’akagari ka Gasayo bagaragaje ibyo bagezeho mu nzego zose haba mu mibereho myiza, mu bukungu, umutekano n’ibindi.
Umuyobozi w’akarere wungirije ushinzwe imibereho myiza y’abaturage madamu Gatete Catherine wari umushyitsi mukuru mu gusoza iri torero yashimiye ibyo intore zagezeho, anaboneraho kubabwira ko akazi kabo katarangiye ahubwo aribwo gatangiye.
Madamu Gatete yagize ati: “Amasomo ararangiye ariko mugiye ku rugerero. Ibyo mwagezeho birashimishije kandi ibyo mwiyemeje nabyo ni byiza muzabishyire mu bikorwa mwubakira ku musingi wo gukunda igihuguâ€.
Umuyobozi w’akarere wungirije ufite imibereho myiza mu nshingano yabwiye intore za Gasayo ko itorero rigamije kugarura indangagaciro na kirazira byarangaga abanyarwanda ba kera abakabigenderaho mu buzima bwabo bwose, rikaba rigamije ko n’abanyarwanda b’ubu bongera bakabigira ibyabo.


text:
Mu rwego rwo korohereza no gufasha abagenda Umujyi wa Kigali kutayoba, inzu yo ku muhanda yashyizweho ibyapa biyaranga bijyanye n’umuhanda zegeranye.
Ubusanzwe imihanda y’Umujyi wa Kigali yagiraga ibyapa biyiranga, urugero: KG bivuze Kigali Gasabo, KN bivuze Kigali Nyarugenge na KK bivuze Kigali Kicukiro, hagakurikiraho nomero y’umuhanda n’urwego uwo muhanda urimo. Urugero KN 1 RD, bivuze ko uri ku muhanda Kigali Nyarugenge nomero ya mbere, umuhanda munini. KN 27 ni ukuvuga ko inzu zose zifata kuri uyu muhanda ibyapa biziranga bizaba bifite nomero igaragaza umuhanda zubatseho.
Bimwe mu bimenyetso by’iyi mihanda, ni nka Rd, ubarwa nk’umuhanda munini ushobora guhuza Umujyi wa Kigali, Intara n’ikibuga cy’indege.
Av: (Avenue) bivuze umuhanda muremure ariko uhuza indi mihanda iri munsi y’umuhanda munini twabonye haruguru.
St : (Street) Iki cyo ni ikimenyetso cy’ufatwa nk’umuhanda muto unyura hagati mu nyubako z’abaturage (muri quartier).
Umuyobozi w’Umujyi wa Kigali, Fidele Ndayisaba, avuga ko gushyira ibyapa ku mihanda no ku mazu, bigiye kurushaho gusobanurira abagenzi kurusha uko byari bimeze mbere, ati “Niba ushaka kubonana n’umuntu, ushobora kumubwira ko utuye ku nzu KN 27 st 1, bivuze ko atuye ku nzu ya 27 ku gahanda ka Kigali Nyarugenge.”
Fidel Ndayisaba kandi avuga ko ibi byapa byo ku nyubako bihabwa umuntu wishyuye amafaranga ibihumbi 12, ariko bikazajya bishyirwa ku zegereye imihanda. Ni ukuvuga izijyanye n’igishushanyo mbonera cy’Umujyi wa Kigali, ahandi hatarabonerwa igishushanyo, ho hakazategereza igihe hazatunganyirizwa.
Minisitiri w’ibikorwaremezo, Prof Silas Luakabamba, yatangaje ko mbere wasangaga imihanda idakurikiranye uko byakagombye bigatera abantu urujijo, ariko ibyashyizweho byakurikije uko imihanda ikurikirana.
Prof Luakabamba avuga ko niba umuntu avuze ko ari ku muhanda wa 19, undi ari kuwa 18 bivuze ko bagiye kubonana kuko bari mu mihanda ikurikirana.
Biteganyijwe ko igikorwa cyo gushyira ibyapa ku nyubako zo mu Mujyi wa Kigali kizamara amezi ane, aho bizakorerwa ku zirenga ibihumbi 26. Abaturage basabwa kubyitabira kuko uzarenza aya mezi, azacibwa amande y’amafaranga ibihumbi icumi.


text:
1
Yewe biteye agahinda pe; Ko turi abambere mugutera inkunga ama équipe yo muri England kandi ntamwana wumwongereza wicara hasi, twakagombye kubanza gukemura ibibazo nkibi byimyigire mumashuri kuko niho hejo hazaza higihugu cyacu; ibyo dukora byose tubanze d ukemure ikibazo cyuburezi kuko biragayitse
Kare kose se?ubundi se basanzwe batabizi uretse kudindiza abana bacu???
iy'imyigigire abana barimo ntakigenda ntakamaro ishobora kubagiririra.uretse guta igihe cyabo ngo bariga.ni ikinyarwanda ubwacyo basigaye bazamuka batakizi kandi ari abanyarwanda.
Ndashima ubuyobozi bwa MINDUC buriho ubu kuko twebwe abarezi tubona ko burimo kwita byukuri kubibazo technique bigoye uburezi kdi bagasha igisubizo nyacyo banagishakira aho kiri. Turizera ko n'ibindi nk'imishahara bazageraho bakabikemura.
Ba nyakubahwa Bayobozi nimukorere abanyarwanda mureke kubashushanya no kubakinga mu maso amafoto ku mbuga nkoranyambaga Jye mbona ikibazo ari iki, nta gahunda ihamye isubiza ibibazo mu Rwanda ihaba, habaho guhora abantu biyeranja no kujijisha. Ubundi ni ryari hagurwa intebe mu ishuri, zisanwa gute zisimbuzwa ryari gute? iyo iyi gahunda iba ihari nta mwana wakabaye yicara hasi. Ubu se iyo iri genzura ritabaho cyane ko ryabaye muri uyu mwaka ritari risanzwe ribaho abana bana ntibari kuzabona aho bicara? ubu se ni ngombwa ko Ministieri ijya kureba ko abana badafite aho bicara hari Akarere, Umurenge n'Umuyobozi w'Ikigo? ubu se ikigo batagiyemo ho bazabona intebe gute ko n'ahandi ibi bibazo bihari henshi?
None se nizihari ko mbona ziteye nabi?? mwarimu ari kuruhe ruhande egokoooo ni akumiro mba ndoga rwabutogo
ese murwanda rwacu hari abantu biga batagira aho bicaro kuriya,ibibazo by'amashyuri murumva hari ireme rishoborwa kuvamo niba biga nabi.
1


text:
Guswera ni ugushyira imboro mu igituba
Gusambana ni ugushyira imboro mu igituba cy’umugore/umukobwa mutabifitiye uburenganzira bw’amategeko cyangwa idini. Aha nagira nti “KAMI KA MUNTU NI UMUTIMA WE” si ndi umucamanza.
Gufata ku ngufu ni ugushyira imboro mu igituba cy’umugore/umukobwa ku gatuza we yumva atabishaka.No gushaka guswera umugore wawe atabishaka, ukamuswera ku gahato ni ugufata ku ngufu, akureze byakugwa nabi.
Aha ho ndi umucamanza. Birabujijwe 100% n’amategeko. Aha imboro yakujugunya mu mwobo- Ako kenge nyine k’igituba winjiyemo ushobora kugaheramo!!


text:
Mbere yo kuba umukuru w’igihugu rero na nyuma y’aho yaharaniye imibereho myiza y’abagore mu gihugu cye. Yabaye umwe mu bakobwa bake kandi ba mbere bize gusoma ururimi rw’iki mongoli ndetse hatangiye no kwandika ururimi rwabo rwa Tuva yabaye uwa mbere kuyiga no kubyigisha abandi. Yagiye kwiga Kaminuza mu Burusiya aba umwe mu banyeshuri 11 babashije kuharangiza muri 75 bari boherejwe. Kurangiza muri Kaminuza y’Uburusiya byari uguca agahigo kuri we na bagenzi be dore ko batari bafite inyigisho z’ibanze zihwanye n’izabandi bajyaga muri iyo kaminuza kandi bagombaga no kwiga ururimi rw’ikirusiya.
Anchimaa yari yarashakanye n’umugabo nawe w’umunyapolitiki witwaga Salchak Toka mu 1940 waje kwitaba imana mu 1973.
Nyuma yo kuba umukuru w’igihugu rero yakomeje gukora imirimo itandukanye ya politiki kugeza 1972 afashe ikiruhuko cy’iza bukuru. Anchimaa yavutse mu mwaka w’1916 yitaba Imana mu mwaka wa 2008 afite imyaka 96.
Amakuru dukesha wikipedia


text:
Nyamasheke: Abayobozi bagiye gukora akazi urugo ku rundi
Mu nama yahuje abayobozi b’imirenge n’ubuyobozi bw’akarere , tariki ya 17 Nzeri 2014, umuyobozi w’akarere yavuze ko nyuma yo gusinyana imihigo n’umukuru w’igihugu, bagiye gukora urugo ku rundi mu kugezaho abaturage gahunda za leta.
Umuyobozi w’akarere ka Nyamasheke, Habyarimana Jean Baptiste yavuze ko iyi nama yateguwe nko gushyira ikibatsi ku bayobozi ngo batangire gukora gahunda basinyanye n’abaturage ubwo bakoraga imihigo hakiri kare.
Muri uyu mwaka bakaba bashaka gukora agashya ko mu rwego rwo gukurikirana uburyo abaturage bafatanya n’abayobozi mu bibakorerwa bagera ku rugo ku rundi bikazagenda byunganira inama zisanzwe bari basanzwe bagirana n’abaturage, mu bukangurambaga bwari busanzwe bukorwa.
Agira ati “turashaka ko abayobozi batangira hakiri kare, buri nzego uko zikurikirana , zikagenzurana, kugera ku rwego rwo hasi umuturage mu rugo rwe, haba gahunda y’ubwisungane, kuboneza urubyaro no kuboneza imirire, kubaka za rondereza , kubaka za biyogazi, bikazaza byunganira amanama yakorwaga y’ubukangurambaga , bikazatuma ibyo dukora byihuta kandi tubikorana na bene byoâ€.
Umunyabanga nshingwabikorwa w’umurenge wa kanjongo Kamali Aime Fabien yavuze ko bagiye gukomereza aho bari bageze ariko ko ari irushanwa risaba kuba maso no gukora cyane.
Bakaba bafashe ingamba zo kujya kwegera abaturage bagafatanyiriza hamwe ingamba zo kuzamura imibereho yabo, mu buryo rusange basanzwe babayeho , burimo kongera ubukungu bwabo no kubafasha kugira ubuzima bwiza.
Agira ati “tugiye kwegera abaturage imihigo twamaze kwemeza dufatanye tuyihigure, tuzakora ubukangurambaga butandukanye ku buryo niba hari n’ibyo tutabashije kugeraho mu mwaka washize twizera ko uyu mwaka tuzabasha kubigerahoâ€.
Mu gihe akarere kla Nyamasheke kazwi ku izina ry’indongoozi, kari kamaze imyaka isaga ine kaza mu myanya ya mbere mu mihigo, muri uyu mwaka kari kaje ku mwanya wa 17 n’amanota asaga 73% mu gihe akarere kaje ku mwanya wa mbere, Kicukiro kagize amanota asaga 76%.


text:
Ni agace gakonja kandi karumbuka cyane, bigatuma ibihingwa byera ku bwinshi ndetse bimwe muri byo bikera mu gihe cy’imvura nk’ibigori ndetse n’ibishyimbo. Kubona izuba ribyumisha biba ari ingorabahizi n’iyo baribonye imungu ntizibyorohera.
Ndagijimana Laurent, umuyobozi wa Koperative y’abahinzi mu Murenge wa Muzo, ni umwe mu bafashe iyambere bakora umuti gakondo wica imungu zari zaramujujubije zimuteza igihombo.
Yagize ati “Ufata inusu y’urusenda rumwe rusharira rwitwa kamurari cyangwa pilipili rukiri rubisi ukarusekura, ugafata ibiro bitatu by’ivu ryo mu ziko, ukabivangavanga hanyuma ugashyira mu bigori cyangwa ibishyimbo bitagosoye, ukabihungira, hehe no kongera kuribwa n’imungu.”
Mukanyandwi Mariane, na we avuga ko yagerageje ubu buryo gakondo bwo guhungira bukamuhira. Yagize ati “Imungu zari zaranjujubije, nezaga imifuka nk’itanu y’ibigori, imungu zikabijyamo zikabirya, nyuma y’amezi atatu nkaba nsingaranye nk’imifuka ibiri gusa. Ubu nsigaye nkoresha urusenda n’ivu imyaka yanjye ntimungwe.”
Abahinzi batandukanye bakoresha ubu buryo gakondo mu guhungira imyaka yabo, bahamya ko byabafashije guca ukubiri n’imungu zari zarabazonze, ariko kandi bakifuza ko muri uyu murenge hajyaho uburyo burambye bwo guhunika imyaka.
Umunyamabanga Nshingwabikorwa w’Umurenge wa Muzo, Evergiste Gasasa, avuga ko iki kibazo kizwi, bakaba bateganya kubaka ikusanyirizo ry’umusaruro muri uyu Murenge, bafatanyije na koperative z’abahinzi.


text:
Amakuru dukesha abantu bitwa abagorozi bazwiho gukoresha ibimera cyanecyane mubijyanye n’imirire ndetse n’ubuvuzi aho batanga imiti ishobora gufasha abarwayi b’inkorora .
Iyi ndwara ishobora kuba ikimenyetso simusiga cy’uburwayi bwo mu myanya y’ubuhumekero. Ituma igikororwa cyangwa umwuka uri mu myanya y’ubuhumekero bisohoka.
Ishobora guterwa n’impamvu zitandukanye :
Uburwayi bwo mu myanya y’ubuhumekero : twavugamo nk’inkorora y’abanywi b’itabi (pharyngite), boronshite (bronchite), umusonga (pneumonie), igituntu, kanseri y’ibihaha, ikintu kidasanzwe cyinjiye mu myanya y’ubuhumekero. Iyo hafashwe imvubura z’amarira biherekezwa n’agakorora kadacika (toux sèche).
Imbaraga nke mu mikorere y’umutima : ni byo bikunze gutera cyane inkorora. Akenshi ni yo iba intandaro y’uburwayi bita « embolie » cyangwa « infarctus pulmonaires ». Iya mbere ni ukwifunga k’umutsi w’amaraso bitewe n’ikintu cyinjiyemo cyangwa umwuka wagiyemo cyane cyane iyo ari uwa azote, wakwinjirira mu myanya y’ubuhumekero cyangwa mu gikomere.
Inkorora ikomotse mu mikorere mibi y’ubwonko : ni inkorora idacika (véritable tic nerveux).
Gusa iyo inkorora irengeje icyumweru, ni ngombwa gusanga umuganga ubihugukiwemo.
Uburyo wakoresha mu kuvura inkorora :
1. Mbere na mbere ni ngombwa gushakisha impamvu y’ibanze yayiteye ikarwanywa.
2. Niba inkorora ari iyo mu muhogo gusa, wapfukira ibitambaro mu muhogo, wabitumbitse mu mazi ashyushye inshuro 2 ku munsi, n’ibindi byo gushyushya mu ijosi mu gihe cya nijoro
3. Niba ari inkorora yo mu gituza, ni ukubipfukira mu gituza no mu muhogo, kabiri ku munsi, no gushyira mu gituza ibitambaro byo buhashyushya mu gihe cy’ijoro
4. Hari umutobe w’umushongi woroheje gukorwa kandi udateza akaga na gake ku wawunyoye, ni uwo gushyira mu mazi ashyushye indimu (inshuro 1 y’umutobe wayo) n’ubuki (inshuro 3 zabwo)
5. Imiti ituma igikororwa gicika : les expectorants (ikoreshwa mu gihe inkorora idacika cyangwa igihe udukororwa ari duke, nk’iyo urwaye asima).
6. Imiti yo gucubya inkorora : les calmants (ikoreshwa nko mu gihe cy’uburwayi bwa kokolishe, ibicurane cyangwa bronchite).
Imiti itera igikororwa gucika :
Basilic : amazi y’amababi bayashyizemo ashyushye bagatereka akanya gato (infusion), kuyanywa
Igihwarara (chardon bénit) : amazi y’imizi yacyo (infusion) na yo bateguye bakoresheje amazi ashyushye, cyangwa amakakama y’uruti rwacyo, kubinywa.
Hysope : amazi yayo babonye babivanze mu mazi ashyuhsye bagatereka umwanya hanyuma bakayungurura (infusion), kuyanywa
Sanguinaire : amazi bacaniranye na cyo bakaza kuyungurura (décoction), kuyanywa
Umucyayicyayi (Citronnelle) : amazi yayo babonye babivanze mu mazi ashyushye bagatereka umwanya hanyuma bakayungurura (infusion) hakoreshejwe amababi, uruti n’inguri yayo, kuyanywa.
Imiti yo gucubya inkorora :
Igitunguru cya onyo : umutobe wacyo, akayiko gato wafunguje amazi, kuyanywa
Igishayote (chayote, chouchoute, christophine) : kunywa amazi y’amababi yacyo (infusion).
Timu : amazi (infusion) y’ikimera cyose, kuyanywa.
Sipure : gukoresha umutobe wayo wakoreshejwe amababi n’imbuto zikiri ntoto.
Intusi : amazi yayo. Ushobora no kuyacanirana n’igikukuri gikeya, hanyuma ugashyiramo ubuki buringaniye.
Mbere yo gukoresha imiti, ni byiza gusanga muganga akabanza kugaragaza icyateye inkorora, kugira ngo hamenyekane n’imiti yo gukoreshwa mu buryo bwiza.
INKORORA N’IMITI YAYO
Amakuru dukesha abantu bitwa abagorozi bazwiho gukoresha ibimera cyanecyane mubijyanye n’imirire ndetse n’ubuvuzi aho batanga imiti ishobora gufasha abarwayi b’inkorora .


text:
Salade ya beterave, fromage n’ibirayi
Salade ya beterave na fromage ku birayi bitogosheje bigira salade nziza kandi itagorana gutegura kuko ibikoresho byayo byose biboneka ku buryo bworoshye. Dore uko wategura salade ya beterave na fromage ku birayi
Ibikoresho ku bantu 6 :
- Ibirayi garama 800
- Persil
- Indimu 1
- Fromage agasate 200 g
- Amavuta ya elayo cl 5
- Umunyu useye cyane akayiko 1
- Umunyu usanzwe ikiyiko 1
- Creme liquide 20cl
- Beterave 1 nto
Uko bikorwa :
- Ronga ibirayi neza ubikatemo 2
- Bishyire mu isafuriya ushyiremo umunyu n’amazi ubishyire ku ziko bimareho iminota 10
- Bikureho byumutse neza
- Kata beterave mo ususate duhagaze
- Zishyire ku ziko zibire ariko ntizishye cyane
- Rapira fromage kuri beterave mu gikoresho ukoreramo salade
- Rapiraho ibishishwa by’indimu
- Sukamo ibirayi hejuru unyanyagizeho amavuta ya elayo ubicuguse kugirango byivange
- Vanga umutobe w’indimu , crème n’umunyu
- Gabanya salade ku masahani 6 wateguye
- Shyiraho ra ruvange rw’indimu na ream ku ruhande ubundi utakeho agapersil hejuru
Gracieuse Uwadata


text:
8-06-2017 saa 09:59' | By Chief Editor | Yasomwe n'abantu
8241 | Ibitekerezo
11
Mu minsi yshize, ubuyobozi bw’Itorero rya ADEPR bwariho bwagiye buvugwaho gukoresha amayeri no guteka imitwe ku bayoboke b’iri torero, bugamije kubashakamo agatubutse. Amwe mu mayeri bigeze gukoresha, ni aho bapanze n’umwe mu bayoboke ko aza kwigira nk’uwuzuye umwuka agatera ubwoba abanga gutanga amafaranga, maze abayoboke bakikoramo bagatanga akayabo bazi ko babitegetswe n’Imana ariko nyuma biza kumenyekana ko byari imitwe yapanzwe. N’ubwo icyo gihe ariko hatanzwe akayabo k’amamiliyoni, kugeza ubu iby’iyo televiziyo byarasinziriye nyamara uwabeshye ko yuzuye umwuka akanahanura we yari yavuze ko Imana yategetse ko iyo televiziyo umwaka wa 2016 uzarangira itangiye.
Kuwa Gatandatu tariki 15 Ukwakira 2016, ku nyubako za Dove Hotel ya ADEPR ku Gisozi habereye inama yahuje abayobozi ba ADEPR n’abagize urwego rw’abafashamyumvire baturutse mu gihugu hose bashinzwe guhugura abayoboke ba ADEPR ku bintu bitandukanye iri torero riba rishaka gucengeza mu bayoboke.
Ingingo nyamukuru bigagaho icyo gihe, ni umushinga wo gutangiza Radio na Televiziyo bya ADEPR, umushinga abayobozi bavugaga ko uzatwara amafaranga y’u Rwanda asaga miliyoni magana abiri (200.000.000).
Ubwo igikorwa cyari kigeze hagati, umuyoboke wa ADEPR akaba n’umwe mu bafashamyumvire witwa Murihano Venant wari waturutse mu karere ka Nyamasheke, yigize nk’aho yuzuye umwuka avuga ibimeze nk’indimi z’amahanga zitamenyekanye, ari nako avangamo Ikinyarwanda. Mu byo yavuze mu Kinyarwanda avangamo ibindi yadidibuzaga yita indimi, harimo ko Imana yabahaye byinshi birimo inyubako nziza zo ku Gisozi, ikabaha ubuyobozi bw’igihugu bwiza buyobowe na Perezida Kagame, bityo na Radio na Televiziyo ikaba igiye kubibaha vuba bidatinze kuko ntacyo bayiburanye, kandi ko bahava bayatanze kuko Imana izirana n’abagira ubugugu. Yabivugaga asa n’utera ubwoba umuntu wese ufite amafaranga wanga kuyatanga, ababwira ko Imana itegetse ko bahava bayatanze yose. Hari aho yakangaga abantu agira ati: "Mutange amafaranga cyangwa muvuge mbateze inyatsi"
Mu kiganiro yagiranye n’ikinyamakuru Ukwezi.com icyo gihe, Murihano Venant yashimangiye ko ubusanzwe atigeze agera mu ishuri ndetse akaba atazi no kuvuga indimi z’amahanga uretse Ikinyarwanda, nyamara ngo Imana yamufashije kumenya gusoma Bibiliya n’ibindi bitabo bivuga ubutumwa. Ibijyanye n’indimi yavuze z’amahanga ubwo yuzuraga umwuka, yemeje ko ari Imana iba irimo gukora ibyayo kuko ari nayo yabusanyije indimi mu bantu b’amahanga yose atuye isi.
Murihano yigize nk’aho yuzuye umwuka avuga indimi, arahanura abira icyuya, nyuma abeshya ko atigeze akandagira mu ishuri
Amakuru yizewe yaje kugera ku Kinyamakuru Ukwezi.com, ashimangira ko uyu Murihano yari yatumwe na bamwe mu bayobozi bakuru ba ADEPR ngo aze kwigira nk’uwuzuye umwuka atere ubwoba abayoboke bemere gutanga amafaranga, kuko hari hashize igihe babatse andi menshi yakoreshejwe mu kubaka Dove Hotel. Aba bayemeye nabo, ngo bahise bakaza ingamba mu matorero baturutsemo, zo gushaka uko bakura menshi mu bandi bayoboke ngo babone ayo bari barahize.
Umwe mu basengana na Murihano Venant i Nyamasheke wanze ko amazina ye atangazwa, avuga ko amuzi neza, ko yageze mu ishuri n’ubwo atize cyane ariko yize amashuri macye abanza akaba azi gusoma no kwandika, bihabanye n’ibyo yari yabeshye ko yamenye gusoma Bibiliya atarigeze akandagira mu muryango w’ishuri.
Hari undi muyoboke wa ADEPR uba mu mujyi wa Kigali nawe tutatangaza amazina, watangarije ikinyamakuru Ukwezi.com ko ibi byari byapanzwe n’ubuyobozi bwa ADEPR bwari bukuriwe na Bishop Jean Sibomana ndetse na Bishop Tom Rwagasana wari umwungirije. Uyu avuga ko abizi neza kandi hakaba hari n’ibindi byinshi bipangwa hagamijwe kubeshya abayoboke ngo babakuremo amafaranga akenshi akoreshwa n’abayobozi mu nyungu zabo bwite.
Amafaranga yakusanyijwe icyo gihe, byemejwe ko yarengaga gato miliyoni magana abiri na cumi n’imwe (211.000.000) nyamara ubwo ikinyamakuru Ukwezi.com cyaganiraga n’umuvugizi mushya wa ADEPR, Rev. Ephraim KARURANGA, yadutangarije ko icyo gihe hakusanyijwe amafaranga agera kuri miliyoni ijana (100.000.000) nyamara amajwi n’amashusho yafashwe bishimangira ko atari ayo.
Rev. Ephraim KARURANGA avuga ko ubu ibijyanye n’amafaranga ya ADEPR hatarakorwa igenzura ngo hamenyekane ahari hanagaragare niba hari icyuho cy’amafaranga gihari, icyakoze agashimangira ko umushinga wo gushinga televiziyo ya ADEPR uri mu bigomba kuzashyirwa mu bikorwa ariko hakaba hakiri kare ngo hemezwe ibijyanye n’igihe cy’ishyirwa mu bikorwa ry’uwo mushinga.
Ni Imana yabeshye cyangwa ni uwabeshye ko ari Imana yabivuze kandi itabivuze?
Murihano Venant yavuze ko ibyo yavugaga ari Imana yamuvugiragamo, ndetse Bishop Tom Rwagasana wari umuyobozi mukuru icyo gihe avuga ko umuyoboke wabo yuzuye umwuka wera agahanura, Imana ikavugira mu kanwa ke. Uwavuga ko uyu Murihano Venant atabeshye ndetse agashimangira ko Bishop Rwagasana wahamije ko Imana yabo yabihereye isezerano, nawe yavugishaga ukuri, ubwo yaba ashatse kuvuga ko Imana yabibabwiye yabeshye, nyamara kwizera kw’abakirisitu gushimangira ko Imana itabeshya kandi imigambi n’amasezerano yayo ibisohoza.


text:
Iyo filime igaragaza uburyo abagore bahohotewe, bafatwaga ku ngufu muri Jenoside yakorewe Abatutsi mu mwaka wa 1994, yeretswe abo banyeshuri ku itariki ya 21 Nyakanga 2017.
Nyuma yo kuyireba, abo banyeshuri bafite imyaka iri hagati ya 11 na 21, batangaje ko bari basanzwe bazi amateka ya Jenoside ariko ngo ibyo babonye muri iyo filime ntabyo bari bazi; nk’uko umwe muri bo witwa Higiro Raphael ufite imyaka 16 y’amavuko, abisobanura.
Agira ati “Hari ibintu byinshi byagiye bidutangaza. Ni ubundi bumenyi twafashe. Nkatwe nk’urubyiruko turabizi ko ari twe mbaraga z’igihugu cyacu twizera ko ibyabaye bitazongera kuba.”
Mugenzi we witwa Isimbi Mireille,ufite imyaka 17 avuga ko nawe yamenye byinshi atari azi ahamya ko nawe azakora ibishoboka ngo bitazongera kubaho ukundi.
Agira ati “Nkatwe nk’urubyiruko dukwiriye gukurikiza inama nziza tutagendeye ku
bitekerezo bibi bakuru bacu baba bafite, tukirinda kugendera mu murongo mubi kandi nkeka ko n’urundi rubyiruko hirya no hino ari uko babibona. Tukabasha kugira imbere heza.”
Undi munyeshuri witwa Igirimpuhwe Theophile,ufite imyaka 18 atangaza ko asanga urubyiruko rukwiye kwirinda kwishora mu bintu batabanje gutekereza ku ngaruka bishobora kuzana haba kuri bo no ku gihugu.
Filime “Miracle and the Family” yakozwe n’Umunyarwanda Gasigwa Leopold.
Avuga ko asanga ari umusanzu we wo kwigisha urubyiruko amateka y’igihugu kugira ngo igihugu kizagire ejo hazaza heza.
Agira ati “Kwigisha amateka ni uguhozaho. Umwana nereka amateka ya Jenoside, abayikoze babyivugira uko babikoze, ab’iwabo iyo bagerageje kumushyiramo ibitari byo arabahakanira kuko aba yarabonye ukuri. Ni umusaruro w’igihe kirekire.”
Afite inzozi zo kuzagera ku rubyiruko rwose aho ruri ariko ubushobozi bukaba bumubera imbogamizi.
Padiri Lambert Dusingizimana, umuyobozi wa “Saint André” ashimira Gasigwa ku ruhare rwe mu kwigisha urubyiruko amateka y’igihugu cyabo.
Agira ati “Hari icyo bifasha mu bana turera hanyuma kandi no kuri twebwe nk’ishuri. Bituma aba bana batoya bashobora kurerwa, bagakura ari abantu bazima bafite umutima muzima.”
Kuri twebwe rero twumva igihe abana bateguwe, igihe bikozwe neza aba ari umusanzu ukomeye wo kubafasha kugira ngo igihugu cyacu kirusheho kwiyubaka na bo biyubake.”
Dukurikire ukanda kuri Like
Ibitekerezo ( 2 )
Turabashimiye kuri ayo mateka meza mutugezaho.Nasabaga ngo ibyo biganiro bigebigera no mubice byicyaro maze dukumire icyaricyo cyose cyatuma habaho jenocide.Murakoze
nibyiza abana babanyarwanda bagomba kumenya neza aho urwanda rwavuye naho rugeze.


text:
STEVEN AND LILIAN PART 17
Aho twagarukiye ubushize!
.
Njye: ariko koko!aahubwo se yahageze ite!? Nawe ati: sinzi wasanga yarayibagiriwe mo! Kuko afite izindi nyishi akoresha! Njye: sawa ngwino njye kuyiguha kandi urare uyimugejejeho kandi umubeshye ko pt frère wawe imodoka yamugonze, agahita ayiguha! Ubikore vuba ndashaka guhita muhamagara.
.
Part 17
.
Ubwo uwo musore nuko twapanze, ntakindi nakoze nahise nisubirira murugo mba niryamiye. Kumugoroba harageze ngiye kumva numva umuntu akomanze iwanjye ndahaguruka ndafugura ndebye nsanga ni wa musore twahoranye kare.
.
.
Ubwo namuhaye karibu arinjira ambwira ko yarangije guha Clarisse ya phone! Nanjye nti: ok! Urumuntu w’umugabo cyane! Nawe ati: ariko rero namubwiye ko narabutswe kumuntu yusa nkawe hano mumugi! Mbona biramushimishje cyane ndetse ahita ampa imwe muri moto ze anshimira ngo muhaye inkuru nziza!
.
.
Njye: yeeeh! Ngo yaguhaye moto mn!? Nawe ati: sha steve! Nahise nemera ko Clarisse agukunda urudasanzwe kabsa, gusa nuko arumuhemu naho ubundi aragukunda! Njye: haha sha se, urukundo rumeze rutyo rumaze iki!? Nawe ati:cyakora mn! Gusa ntube utumye ntamwica ngo nyuma uzamubabarire!
.
.
Njye: humura tuzamuhana kandi uzanyurwa! Ahubwo wabona ahise aza hano, sohoka vuba vuba atahagusanga! Ubwo umusore yahise asohoka agenda yiruka nanjye nsubira muburiri ndiryamira,gusa mbaye ntaratora agatotsi numva undi muntu kurugi ngo dododo….ndahaguruka njya gufungura nsanga ni Clarisse.
.
.
Ntakindi nakoze nahise muterura ndamuhobera mbese mwereka ko narimukumbuye cyane ndetse nishakamo amarira ndarira ngira ngo mugaragarize urukumbuzi mufitiye,birumvikana ko nawe Atari yorohewe kuko nawe yararimo kuyasuka.
.
.
Ubwo twahise twinjira munzu dutangira kuganira ngiye kumva numva arambwiye ati: ariko se steve! Waretse uriya mukobwa ngo ni lilian ko mbona ashaka kuzakwicisha! Maze ubu nari narihebye nzi ko wapfuye! Njye: yewe sha, n’ubundi njye naramuretse,ndetse ubu ndumva ariwowe mpanze ijisho gusa clari! Ahubwo se uzanyemerera umbere uwanjye iteka ryose nkwambike n’impeta!?
.
.
Clarisse ati:umva nawe ra! Ubwo se urumva nakwirengesha umuntu nkawe steve!? Ahubwo urabe ubivuze ukomeje! Nanjye nti: wahora niki sha shr! Maze ubu ndicuza impamvu nari narayobeye kuri lilian!
.
.
Ubwo twakomeje kuganira ibyurukundo mbese nkamubwira utugambo tumutaka nkamwereka ko turi kumwe ndetse nyuma mpita mubwira nti: ahubwo clari! Nawe ati: karame shr! Nanjye nti: tangira upange ukuntu tuzakora ubukwe!
.
.
Ngiye kubona mbona umukobwa arishimye yitera hejuru ariko njye kumutima nti: ishime sha ntuzi ko nenda kubarimbura mwese! Ubwo twakomeje muribyo ndetse igihe kiza kugera nyamukobwa arasezera arataha nanjye nsigara murugo!
Ntakindi nakoze nahise njya kukabutike karaho hafi ngura agasimcard gashya ndongera nisubirira murugo ntangira kugira utwo ntunganya! Ntibyatinze rero isaa tanu zijoro zarageze mfata ya simcard nyishyira muri phone yanjye ndangije mpita mpamagara ya nimero ya se wa lilian kuko lilian yari yayimpaye!
.
.
Nacishijemo nimero mbona iracamo ariko ntibayifate ariko sinacika intege ndongera ndayihamagara ngiye kumva numva baritabye , numvirije neza numva ni ijwi rya gakuba koko!
Ubwo yitabaga agira ati: halllo halo ….halo! nanjye nti: yah! Ni gakuba tuvugana!? Nawe ati: yego niwe! Urifuza iki!?
.
.
Njye: mbo! Njye nshinzwe umutekano mu ntara y’iburengera zuba yose, usanzwe unzi!? Ntangira kumva umugabo agize ubwoba mpita mubaza mwijwi rinini nti: uranyumva cyangwa ntunyumva!?
.
.
Nawe ati: ndakumva nyakubahwa, ariko uretse kumva bakuvuga naho ubundi njye sinkuzi! Niwowe general Damien se!? nanjye nti: yeee! Ndumva wabimenye! None uzi impamvu nguhamagaye!?
.
.
Gakuba: ho…ho..ya, ntago nzi impamvu rwose! Atangira kuvuga adidimanga mpita mubwira nti: umva mbese! Umugabo witwaga KARANGWA Raphael se uramuzi!? Noneho numva umugabo ubwoba buramwishe nanjye kumutima nti: yego sha ndumva wowe urabikora neza! Ngiye kumva numva aravuze ati: yeeeh! Ngo… ngo…Raphael!? Nanjye nti: yego nyine,uragira ngo nsubiremo kangahe!? Nawe ati: njye.. r..rwose ntago muzi kabsa!?
.
.
Njye: ziba! None se ko hano haje umuntu avuga ko wamuhaye akazi ko kwica Raphael n’umudamu ugira ngo wikubire imitungo ye,naramuka aje akagushinja bikaguhama!? Noneho numva umugabo ananiwe kuvuga akavuga ibice ati: ho….h….hoy..w! mbonye bimucanze mpita mubwira nti: gusa amahire nuko arinjye ubimenye njyenyine! Ntitwakumvikana!?
.
.
Gakuba: ntiwumva se ahubwo!ngaho mbwira rero icyo ushaka cyose ndagikora! Nanjye nti: njye ndashaka ko umpa 500000 dollars kandi ejo akarara angezeho! Nawe ati:sha urakoze cyane nyakubahwa,ahubwo se yakugeraho ate!? Nanjye nti: ejo isaa saba zijoro muzajye kuri stade muzahasanga abasore babiri muzayabahe! Ikindi kandi ugomba gukora uko ushoboye ukica uriya muntu wabimbwiye ataragira undi abibwira! Uranyumva!?
.
.
Nawe ati: yababababa….! Ibyo byoroshye,ahubwo reka mpamagare abasore banjye bari ikigali,barare bamurangije!
Njye: yeeeh! Sawa rero kandi ntiwongere kumpamagara utanteza abantu,kandi ugire vuba ukureho uwo muntu!
.
.
Ibyo birangiye nahise mvuga kumutima nti: sawa ndabona iki cyo kigiye kukemuka! Ntakindi nakoze nahise mpaguruka njya muri boite ngira ngo nshake abasore bo nkorana nabo. Naragiye ngeze yo nsangayo umusore wijeya cyane( bounca) mubwira ikinzanye ahita anyinjiza mucyumba nsangamo amaniga( abasore) barimo kwinkwera drugs mpita mbwira rya jeya nti: wowe genda ubambwirire ko nshaka gukorana nabo kandi ko harimo agafaranga gatubutse!!
.NDABONA TYPE ABATANGIYE DA!
.ABA BASORE SE KANDI BO NABIKI!?
.
NTUCIKWE PART 18..LOADING……


text:
Aline Gahongayire yongeye kugaragaza ishavu aterwa no kubura imfura ye anatangaza byinshi Imana yamukoreye .
Yanditswe na Imanishimwe Dieudonne May 24, 2017
Umuhanzi uririmba indirimbo zihimbza Imana mu Rwanda Aline Gahongayile Yongeye kugaragaza ishavu ataerwa no kubura imfura Ineza Gahima anatanagaza byinshi Imana yamukoreye . Aline Gahongayire n’ umuhanzi uririmba indirimbo zihimbaza […]
Umuhanzi uririmba indirimbo zihimbza Imana mu Rwanda Aline Gahongayile Yongeye kugaragaza ishavu ataerwa no kubura imfura Ineza Gahima anatanagaza byinshi Imana yamukoreye .
Aline Gahongayire n’ umuhanzi uririmba indirimbo zihimbaza Imana mu Rwanda utajya ucika intege muri Muzika akora no mu bikorwa binyuranye ategura byo gufasha abababaye , muri uyu mwaka wa 2017 yongeye gushyira imbaraga cyane muri muzika akora ashyira hanze ibihangano bishyashya birimo warampishe , ninde watubuza ,Nakumbuka
Tariki ya 23 Gicuraci 2017 nibwo umuhanzi Aline Gahongayire yongeye kugaragaza byinshi ubwo yandikaga amagambo yuzuye ishavu ndetse n’ ishimwe ashima Imana yanditse kuru kuta rwe bwite rwa Instagrame ,ubwo yaramaze kuganira n’ umuntu kamubwira amagambo agira ati” ati warubereye guheka ariko disi wahetse ibihekooo.. aya magambo yongeye kwibutsa Gahongayire umunshi atazibagirwa tariki ya 6 Nzeri 2014, ubwo yibarukaga imfura ye y’ umukobwa igahita yitaba Imana bituma yandika amagambo agira ati “
Nubwo bimeze uku..ndashima ko wampishe….nubwo kubabara bibaho ariko ntibizahoraho…My best friend,My first born ,Joi De Mon coeur
Ishema ryumubyeyi…umwana Nubwo mukimbo cyo guhebwa habaye Igihe cyo gushyingura..mu gihe kimpundu haba induru yamarira nagahinda….
Umutima Wanjye wakomereye kurutare rutanyeganyega…nashobojwe na christo wampay imbaraga….nanze guheranwa nagahinda…nubwo bitabura Kuza ariko natuye ko uwiteka arumwungeri wanjye sinacyena Amahoro numunezero….umubabaro waransindishije nunvise nkaho ijuru ringuyeho uwo mugoroba ntiwarunyoroheye…ibise byagahinda na marira …byari byinshiii….ariko UMUREMYI ajya ahanagura amarira…yampaye gushikama….
Ibwina nikure harihakomeretse ntawagerayo ariko umuremyi yarahageze…mbona imbaraga zituma nkomeza….Uyu mugoroba nibutse nvuganye numuntu abwir ijambo risa naho rikomeye….ati warubereye guheka ariko disi wahetse ibihekooo?….
Sinshitse intege ahubwo mubwiyeko atabeshye ariko musabira kurama kugirango arebe ukuntu YESU agira neza.
Aho ahaheste ibiheko hazaheka impanga.Nkuyemo isomo..ntukemere icyo isi ikwita…cg se icyibi ntikikubereye…azibyo yibwira kutugirira sibibi ahubwo nibyiza ndaremesha umutima wawe nanjye ndiremesheje….
Umusozi wose wagahinda waba uriho ….uwuhanurire siko bizahora kubategerez IMANA.
Komera shikama…ibihe bibi ubihanurire Ibihe byiza ubitegeke..
Love u all.
Aya magambo akomeye yagaragaje ikiribwina ku mutima anashimangira ko nubwo yahuye nikibazo cyakomereye umutima we kitamuheranye ahubwo akoje guteri intabwe igana ku byiza asoza agenera ubututumwa abantu bariguca mu bigoye agira ati “ntukemere icyo isi ikwita…cg se icyibi ntikikubereye…azibyo yibwira kutugirira sibibi ahubwo nibyiza ndaremesha umutima wawe nanjye ndiremesheje…. Umusozi wose wagahinda waba uriho ….uwuhanurire siko bizahora kubategerez IMANA.
Komera shikama…ibihe bibi ubihanurire Ibihe byiza ubitegeke..
KANDA HANO WUMVE INDIRIMBO INDIRIMBO YISE ” WARAMPISHE “
IBYIRINGIRO.RW